hotchpotch/miracl-hf-unified huggingface dataset:
ดัชชีแห่งแลงคาสเตอร์
ดัชชีแห่งแลงคาสเตอร์ () เป็นหนึ่งในสองราชดัชชีในอังกฤษ อีกราชอาณาจักรคือดัชชีแห่งคอร์นวอลล์และมีฐานะเป็นอาณาจักรที่เป็นทรัพย์สินส่วนพระมหากษัตริย์ แม้ว่าจะมีชื่อว่าเป็น “ดัชชี” แต่อันที่จริงแล้วก็คือ “อสังหาริมทรัพย์” (property company) แต่ไม่ต้องเสียภาษีเงินได้นิติบุคคล (United Kingdom corporation tax) ในปัจจุบันดัชชีแห่งแลงคาสเตอร์มีเนื้อที่ทั้งหมด 46,200 เอเคอร์ (18,700 เฮ็คตาร์) ที่รวมทั้งบริเวณชุมชนสำคัญ, สิ่งก่อสร้างทางประวัติศาสตร์, และที่ดินทางเกษตรกรรมในหลายบริเวณในอังกฤษและส่วนใหญ่ในแลงคาสเชอร์ ในปีงบประมาณ ค.ศ. 2007 ดัชชีประเมินว่ามีมูลค่า £397,000,000 และมีกำไร £11,900,000 เท่ากับกำไร 3% กำไรจากรายได้เป็นของพระราชินีนาถเอลิซาเบธที่ 2ผู้ต้องทรงเสียภาษีรายได้ส่วนบุคคลจากรายได้ที่ได้รับรับ และพระมหากษัตริย์ของดัชชีแห่งแลงคาสเตอร์มีตำแหน่งเป็น “ดยุกแห่งแลงคาสเตอร์” ไม่ว่าจะเป็นเพศใด แม้ว่าในปัจจุบันจะเป็นแต่เพียงตำแหน่งเกียรติยศเท่านั้น เพราะตำแหน่งดยุกแห่งแลงคาสเตอร์ถูกยุบเลิกไปหลังจากรัชสมัยพระเจ้าเฮนรีที่ 6 เพราะพระราชเอกสารสิทธิเดิม (charter) จำกัดการสืบตระกูลต่อทายาทชายเท่านั้น แต่กระนั้นพระเจ้าจอร์จที่ 5ก็ทรงสนับสนุนการใช้ตำแหน่งนี้ต่อไป
นอกจากอสังหาริมทรัพย์ในแลงคาสเชอร์แล้วดัชชีแห่งแลงคาสเตอร์ยังมีอำนาจส่วนพระมหากษัตริย์ในแลงคาสเตอร์และนครแมนเชสเตอร์และปริมณฑล, เมอร์ซีย์ไซด์ และบริเวณเฟอร์เนสส์ ในคัมเบรีย ที่รวมกันแล้วเรียกว่า “เคานตี้พาเลไทน์แห่งแลงคาสเตอร์”
ตั้งแต่การออกพระราชบัญญัติรัฐบาลส่วนท้องถิ่น ค.ศ. 1972 (Local Government Act 1972) แล้วดัชชีก็มีอำนาจในการแต่งตั้งเชอริฟฟ์ และ “ลอร์ดเล็ฟเทนแน้นท์” (Lord Lieutenant) ของนครแมนเชสเตอร์และปริมณฑล, เมอร์ซีย์ไซด์ และแลงคาสเชอร์ รวมทั้งมณฑลประวัติศาสตร์ของมณฑลในประวัติศาสตร์แห่งเชสเชอร์และยอร์คเชอร์
ดาวบริวารของเฮาเมอา
ในระบบสุริยะรอบนอก ดาวเคราะห์แคระเฮาเมอา มีดาวบริวารบริวารเท่าที่ค้นพบแล้ว 2 ดวง คือ (136108) ฮีอีอากา (Hiʻiaka) และ (136108) นามากา (Namaka) ซึ่งตั้งชื่อตามเทพธิดาของชาวฮาวาย ดาวบริวารทั้งสองถูกค้นพบเมื่อปี พ.ศ. 2548 โดยการเฝ้าสังเกตการณ์ของหอดูดาวดับเบิลยู. เอ็ม. เค็ค ในรัฐฮาวาย สหรัฐอเมริกา เพียงไม่กี่ปีหลังจากที่ฮีอีอากาบังดาวเฮาเมอาเมื่อปี พ.ศ. 2542 ซึ่งการบังของฮีอีอากาจะไม่เกิดขึ้นอีกจนกว่าจะถึงปี พ.ศ. 2681 แต่นามากามีการบัง 5 ครั้งระหว่างเดือนพฤษภาคมถึงมิถุนายน พ.ศ. 2551 ทีมของไมค์ บราวน์ ได้คำนวณการโคจรและคาดว่าการบังของนามากาอาจเกิดขึ้นอีก 2-3 ปี
ฮีอีอากาซึ่งทีมแคลเทคตั้งชื่อเล่นว่า "รูดอล์ฟ" (Rudolph) นี้เป็นดาวบริวารดวงแรกที่ถูกค้นพบเมื่อวันที่ 26 มกราคม พ.ศ. 2548 เป็นดาวบริวารดวงนอกและดวงที่ใหญ่ที่สุด (ประมาณ 310 กิโลเมตร) และใช้เวลา 49 วันในการโคจรรอบดาวเฮาเมอา
นามากาซึ่งมีชื่อเล่นว่า "บลิตเซน" (Blitzen) ตั้งโดยทีมแคลเทคเช่นกัน ได้รับการประกาศการค้นพบเมื่อวันที่ 7 พฤศจิกายน พ.ศ. 2548 นามากาเป็นดาวบริวารที่มีขนาดเล็กกว่าและอยู่รอบใน โดยโคจรรอบดาวเฮาเมอาใช้เวลาประมาณ 34 วัน สันนิษฐานว่ามีวงโคจรเป็นวงกลม ระนาบวงโคจรเอียงทำมุมประมาณ 40° จากระนาบวงโคจรของดาวบริวารฮีอีอากา จากการสังเกตความสว่างของมันคาดว่ามีเส้นผ่านศูนย์กลางร้อยละ 12 ของดาวเฮาเมอาหรือประมาณ 170 กิโลเมตร และมีองค์ประกอบของพื้นผิวคล้ายกับของดาวบริวาร ฮีอีอากา
วิทยาลัยเกษตรและเทคโนโลยีเพชรบุรี สถาบันการอาชีวศึกษาเกษตรภาคกลาง
วิทยาลัยเกษตรและเทคโนโลยีเพชรบุรี (อังกฤษ : Phetchaburi College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคกลาง ตั้งอยู่ในจังหวัดเพชรบุรี โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยเกษตรและเทคโนโลยีเพชรบุรี ก่อตั้งขึ้นเมื่อวันที่ 27 มีนาคม พ.ศ. 2514 บนเนื้อที่ซึ่งเดิมเป็นที่ดินของ จอมพลสฤษดิ์ ธนะรัชต์ จึงเป็นที่มาของชื่อ "เกษตรจอมพล" วิทยาลัยตั้งอยู่ทางทิศเหนือของหมู่บ้านสามพระยา อำเภอชะอำ จังหวัดเพชรบุรี โดยแบ่งการเรียนการสอนออกเป็น 2 หลักสูตร คือ ประกาศนียบัตรวิชาชีพตามโครงการขยายโอกาสทางการศึกษาการเกษตรเพื่อชีวิตและประกาศนียบัตรวิชาชีพชั้นสูง นอกจากนี้ ยังเปิดสอนหลักสูตรวิชาชีพเกษตรกรรมระยะสั้นตามโครงการอาชีวศึกษาเพื่อพัฒนาชนบท เพื่อผลิตบุคลากรทางด้านการเกษตรตามความต้องการของตลาดแรงงานและชุมชนในเขตจังหวัดเพชรบุรีและประจวบคีรีขันธ์
วิทยาลัยเกษตรและเทคโนโลยีเพชรบุรี ปัจจุบันเปิดทำการเรียนการสอน 2 ระดับ คือ ปวช. และ ปวส. (ในอนาคตจะเปิดสอนระดับปริญญาตรี)
หลักสูตรประกาศนียบัตรวิชาชีพ
หลักสูตรปรกาศนียบีตรวิชาชีพชั้นสูง
รางวัลออสการ์ สาขาผู้กำกับภาพยนตร์ยอดเยี่ยม
รางวัลออสการ์ สาขาผู้กำกับภาพยนตร์ยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์เพื่อมอบให้กับผู้กำกับที่ทำงานในอุตสาหกรรมภาพยนตร์ เหล่าผู้กำกับจะได้รับการเสนอชื่อเข้าชิงในสาขารางวัลนี้โดยสมาชิกออสการ์ผู้ซึ่งเป็นผู้กำกับด้วยกันเอง และผู้ที่ได้รับรางวัลจะถูกเลือกโดยสมาชิกทุกคน
ตลอด ปีที่ผ่านมา สถาบันศิลปะและวิชาการทางภาพยนตร์ได้มอบรางวัลออสการ์ สาขาผู้กำกับยอดเยี่ยมไปแล้วทั้งสิ้น 84 รางวัล ให้แก่ผู้กำกับทั้งหมด 62 คน ซึ่งทุกคนได้รับรูปปั้นรางวัลออสการ์รูปแบบเดียวกัน ในงานประกาศผลรางวัลออสการ์ ครั้งที่ 1 (ปีค.ศ. 1929) มีรางวัลผู้กำกับยอดเยี่ยม 2 รางวัล คือ ผู้กำกับภาพยนตร์ดรามา และ ผู้กำกับภาพยนตร์ตลก ปีต่อมาได้ลดเหลือแค่ผู้กำกับจากภาพยนตร์ดรามาเท่านั้น นอกจากนี้ในงานประกาศผลรางวัลออสการ์ ครั้งที่ 34 (ปีค.ศ. 1962) และงานประกาศผลรางวัลออสการ์ ครั้งที่ 80 (ปีค.ศ. 2008) รางวัลออสการ์ สาขาผู้กำกับภาพยนตร์ยอดเยี่ยมได้มอบให้กับทีมกำกับภาพยนตร์แทนที่จะเป็นผู้กำกับภาพยนตร์คนเดียวเช่นปีอื่นๆ
ผู้กำกับภาพยนตร์ต่อไปนี้เป็นผู้ที่ได้รับการเสนอชื่อเข้าชิงรางวัลออสการ์ สาขาผู้กำกับภาพยนตร์ยอดเยี่ยมมากกว่า 1 ครั้ง รายชื่อจะเรียงลำดับตามจำนวนรางวัลที่ได้รับ และหมายเลขในวงเล็บคือ จำนวนครั้งที่ได้รับการเสนอชื่อเข้าชิงปีที่ปรากฏจะเป็นปีที่ภาพยนตร์เรื่องนั้นออกฉาย ไม่ใช่ปีที่จัดงานประกาศผลรางวัลออสการ์ ผู้กำกับภาพยนตร์ที่ได้รับรางวัลจะอยู่ในคอลัมน์ที่สองและตามด้วยภาพยนตร์ที่กำกับ ส่วนผู้กำกับภาพยนตร์ที่ได้รับการเสนอชื่อเข้าชิงจะอยู่คอลัมน์สุดท้าย
ในปีแรก รางวัลผู้กำกับภาพยนตร์ยอดเยี่ยมจะมีสองประเภท คือ ผู้กำกับภาพยนตร์ดรามา และ ผู้กำกับภาพยนตร์ตลก
ไลโอเนลแห่งแอนต์เวิร์ป ดยุกที่ 1 แห่งแคลเรนซ์
ไลโอเนลแห่งอันท์เวิร์พ ดยุคแห่งแคลเรนซ์ที่ 1 () (29 พฤศจิกายน ค.ศ. 1338 - 7 ตุลาคม ค.ศ. 1368) ไลโอเนลแห่งอันท์เวิร์พเป็นพระราชโอรสองค์ที่สามแต่ที่สองที่รอดมาได้จนโตในสมเด็จพระเจ้าเอ็ดเวิร์ดที่ 3 แห่งอังกฤษและพระราชินีฟิลลิปปา ไลโอเนลมีสร้อยว่าอันท์เวิร์พเพราะเป็นที่เกิด
ไลโอเนลแห่งอันท์เวิร์พแต่งงานครั้งแรกกับเอลิซาเบธเดอเบิรก เคานเทสแห่งอัลสเตอร์ที่ 4 บุตรีของวิลเลียม ดอนน์เดอเบิรก เอิร์ลแห่งอัลสเตอร์ที่ 3 เมื่อปี ค.ศ. 1352 และไดัรับพระราชทานบรรดาศักดิ์เป็นเอิร์ลแห่งอัลสเตอร์ ในปี ค.ศ. 1347
ไลโอเนลได้รับการแต่งตั้งให้เป็นผู้แทนของพระราชบิดาในอังกฤษในปี ค.ศ. 1345 และอีกครั้งในปี ค.ศ. 1346 ไลโอเนลก็เดินทางไปในฝรั่งเศสในปี ค.ศ. 1355 แต่ความสนใจของไลโอเนลอยู่ในกิจการในไอร์แลนด์
ไลโอเนลได้รับการแต่งตั้งให้เป็นข้าหลวงของไอร์แลนด์และขึ้นฝั่งไอร์แลนด์ที่ดับลินในปี ค.ศ. 1361 และในเดือนพฤศจิการยปีต่อมาก็ไดัรับพระราชทานบรรดาศักดิ์เป็นดยุคแห่งแคลเรนซ์ ซึ่งเป็นดัชชีที่สองที่ก่อตั้งขึ้นในอังกฤษ เมื่อพระราชบิดาทรงพยายามหาบัลลังก์สกอตแลนด์ให้แต่ไม่สำเร็จ ความพยายามในการมีอำนาจในการปกครองที่ดินในไอร์แลนด์มีความสำเร็จพอประมาณ และหลังจากการประชุมรัฐสภาที่คิลเค็นนีย์ที่ผ่านพระราชบัญญัติคิลเค็นนีย์ในปี ค.ศ. 1367 แล้วไลโอเนลก็ผิดหวังจนตัดสินใจกลับอังกฤษ
ภรรยาของไลโอเนลเสียชีวิตในดับลินในปี ค.ศ. 1363 โดยทิ้งลูกสาวไว้คนหนึ่งฟิลลิปปา แพลนทาเจเน็ท เคานเทสแห่งอัลสเตอร์ที่ 5 ผู้ที่มีลูกหลานต่อมาผู้เป็นผู้อ้างสิทธิในราชบัลลังก์ในนามของราชวงศ์ยอร์ค การแต่งงานครั้งที่สองเป็นการจัดให้กับวิโอลันเท วิสคอนติบุตรีของกาเลอัซโซที่ 2 วิสคอนติลอร์ดแห่งพาเวีย ไลโอเนลเดินทางไปแต่งงานที่มิลานเมื่อวันที่ 28 พฤษภาคม ค.ศ. 1368 หลังจากการแต่งงานแล้วก็มีการฉลองกันอีกหลายเดือนระหว่างนั้นไลโอเนลก็ล้มป่วยที่อัลบาและในที่สุดก็เสียชีวิตที่นั่น มีข่าวลือกันว่ากาเลอัซโซเป็นผู้วางยาลูกเขย แต่ก็ไม่มีหลักฐานพิสูจน์
ไลโอเนลมีบุตรีคนเดียวฟิลลิปปา แพลนทาเจเน็ท ผู้แต่งงานกับเอ็ดมันด์ มอร์ติเมอร์ เอิร์ลแห่งมาร์ชที่ 3 (Edmund Mortimer, 3rd Earl of March) ต่อมาหลานแอนน์ มอร์ติเมอร์ก็แต่งงานในราชวงศ์ยอร์คผู้ที่อ้างสิทธิในราชบัลลังก์อังกฤษจากสืบทางเชื้อสายทางไลโอเนลจากพระเจ้าเอ็ดเวิร์ดที่ 3
ไข้รากสาดน้อย
ไข้รากสาดน้อย หรือ ไข้ไทฟอยด์ () เป็นการเจ็บป่วยที่เกิดจากเชื้อแบคทีเรีย "Salmonella enterica" serovar Typhi พบได้ทั่วโลกโดยติดต่อผ่านทางการรับประทานอาหารหรือน้ำดื่มที่ปนเปื้อนอุจจาระของผู้ป่วย โดยเชื้อแบคทีเรียก่อโรคนี้จะเจาะทะลุผนังลำไส้แล้วถูกจับกินโดยเซลล์แมโครฟาจ (macrophage) จากนั้นเชื้อ "Salmonella typhi" จะเปลี่ยนโครงสร้างตัวเองเพื่อดื้อต่อการทำลายและสามารถหลบหนีออกจากแมโครฟาจได้ กลไกดังกล่าวทำให้เชื้อดื้อต่อการทำลายโดยแกรนูโลไซต์ ระบบคอมพลีเมนต์ และระบบภูมิคุ้มกัน จากนั้นเชื้อก่อโรคจะกระจายไปทั่วร่างกายผ่านทางน้ำเหลืองขณะที่อยู่ในเซลล์แมโครฟาจ ทำให้เชื้อเข้าสู่ระบบเรติคูโลเอนโดทีเลียม (reticuloendothelial system) และไปยังอวัยวะต่างๆ ทั่วร่างกาย
จุลชีพก่อโรคนี้เป็นแบคทีเรียแกรมลบ รูปแท่งสั้น ซึ่งเคลื่อนที่โดยแฟลกเจลลัมหลายเส้น (peritrichous flagella) แบคทีเรียเจริญได้ดีที่สุดที่อุณหภูมิกาย 37 °C (99 °F)
ไข้รากสาดน้อยมีอาการไข้สูงคงตัวที่ประมาณ 40 °C (104 °F) เหงื่อออกมาก กระเพาะและลำไส้อักเสบ และท้องเสียไม่มีเลือดปน อาการที่พบไม่บ่อยเช่นจุดผื่นราบสีกุหลาบหรือสีแดง
โดยทั่วไปแล้วการดำเนินโรคไทฟอยด์แบ่งออกเป็น 4 ระยะหากไม่ได้รับการรักษา ในแต่ละระยะกินเวลาราว 1 สัปดาห์ ในสัปดาห์แรกมีอาการไข้สูงขึ้นทีละน้อยร่วมกับหัวใจเต้นช้า อ่อนเพลีย ปวดศีรษะ และไอ อาจพบการตกเลือดกำเดาราว 1 ใน 4 ของผู้ป่วยและอาจพบอาการปวดท้อง มีภาวะเม็ดเลือดขาวน้อยเกินร่วมกับภาวะอีโอสิโนฟิลน้อยเกินและภาวะลิมโฟไซต์มากเกินสัมพัทธ์ ผลปฏิกิริยาไดอะโซ (diazo reaction) ให้ผลบวก และการเพาะเชื้อจากเลือดปรากฏเชื้อ "Salmonella typhi" หรือ "paratyphi" การทดสอบไวดัล (Widal test) เพื่อวินิจฉัยโรคนี้มักให้ผลลบในสัปดาห์แรก
ในสัปดาห์ที่สองหลังติดเชื้อ ผู้ป่วยมักนอนหมดกำลังร่วมกับไข้สูงลอยราว 40 °C (104 °F) และหัวใจเต้นช้า มักพบชีพจรสองยอด (dicrotic pulse wave) ในคลื่นความดันหัวใจ มักพบอาการเพ้อ ผู้ป่วยมักสงบแต่บางครั้งอาจกระสับกระส่าย จุดแดงปรากฏในหน้าอกส่วนล่างและท้องในผู้ป่วยราว 1 ใน 3 หากฟังเสียงปอดอาจพบเสียงอึ๊ด (rhonchi) ที่ฐานปอด ที่ท้องอาจบวมและกดเจ็บที่จตุภาคล่างขวา (right lower quadrant) ซึ่งสามารถได้ยินเสียงท้องร้อง (borborygmi) อาจพบอาการท้องเสียได้ในระยะนี้ โดยถ่ายราว 6-8 ครั้งต่อวันเป็นสีเขียวร่วมกับกลิ่นคล้ายซุปถั่ว แต่ก็อาจพบท้องผูกได้บ่อย ม้ามและตับโตและกดเจ็บ ตรวจเอนไซม์ตับทรานสอะมิเนส (transaminases) สูงขึ้น ปฏิกิริยาไวดัลเป็นบวกชัดเจน ร่วมกับพบแอนติบอดี antiO และ antiH เพาะเชื้อจากเลือดบางครั้งยังให้ผลบวกในระยะนี้
ในสัปดาห์ที่สาม จะพบภาวะแทรกซ้อนมากมาย ได้แก่
ไข้จะคงสูงมากและแกว่งเล็กน้อยใน 24 ชั่วโมง ผู้ป่วยมีภาวะขาดน้ำและผู้ป่วยเพ้อจากพิษไข้ (ระยะไทฟอยด์; typhoid state) ช่วงท้ายสัปดาห์ที่สามอาการไข้ลดลง (ระยะไข้สร่าง) ซึ่งดำเนินต่อไปในสัปดาห์ที่สี่และสัปดาห์สุดท้าย
ยุทธการที่เซนต์ออลบันส์ครั้งที่ 2
ยุทธการเซนต์อัลบันส์ครั้งที่ 2 () เป็นยุทธการในสงครามดอกกุหลาบ ที่เกิดขึ้นเมื่อวันที่ 17 กุมภาพันธ์ ค.ศ. 1461 ที่เซนต์อัลบันส์ในฮาร์ทฟอร์ดเชอร์ในอังกฤษ เป็นการต่อสู้ระหว่างกองทัพของฝ่ายราชวงศ์แลงคาสเตอร์ที่นำโดยพระราชินีมาร์กาเร็ต และฝ่ายราชวงศ์ยอร์คที่นำโดยเอิร์ลแห่งวอริคที่ 16 ผลของยุทธการครั้งนี้แลงคาสเตอร์เป็นฝ่ายได้รับชัยชนะ ในด้านความเสียหายของทั้งสองฝ่ายไม่มีหลักฐานแน่นอนที่ระบุไว้
โรเจอร์ มอร์ติเมอร์ เอิร์ลที่ 4 แห่งมาร์ช
โรเจอร์ มอร์ติเมอร์ เอิร์ลแห่งมาร์ชที่ 4 () (11 เมษายน ค.ศ. 1374 - 20 กรกฎาคม ค.ศ. 1398) โรเจอร์ มอร์ติเมอร์เป็น “รัชทายาทโดยสันนิษฐาน” ในพระเจ้าริชาร์ดที่ 2 ระหว่างปี ค.ศ. 1385 ถึงปี ค.ศ. 1398
โรเจอร์ มอร์ติเมอร์เป็นบุตรของเอ็ดมันด์ มอร์ติเมอร์ เอิร์ลแห่งมาร์ชที่ 3 และฟิลลิปปา แพลนทาเจเน็ท เคานเทสแห่งอัลสเตอร์ที่ 5 บุตรีคนเดียวของไลโอเนลแห่งอันท์เวิร์พ ดยุคแห่งแคลเรนซ์ที่ 1 พระราชโอรสองค์ที่สองของพระเจ้าเอ็ดเวิร์ดที่ 3 และพระราชินีฟิลลิปปา ฉะนั้นโรเจอร์ มอร์ติเมอร์จึงควรจะเป็นรัชทายาท (หลังจากการเสียชีวิตของบิดา) ของพระเจ้าริชาร์ดที่ 2 ถ้าการสืบราชบัลลังก์นับมาทางสตรีได้
แม่ของโรเจอร์ มอร์ติเมอร์เสียชีวิตตั้งแต่ยังสาและพ่อเสียชีวิตเมื่อวันที่ 27 ธันวาคม ค.ศ. 1381 มอร์ติเมอร์จึงได้รับบรรดาศักดิ์และอสังหาริมทรัพย์ต่อจากบิดาเมื่อมีอายุเพียง 7 ปี อิทธิพลของมอร์ติเมอร์ทำให้ได้รับแต่งตั้งให้เป็น Lord lieutenancy แห่งไอร์แลนด์เมื่อวันที่ 24 มกราคม ค.ศ. 1382 โดยมีเซอร์ทอมัส มอร์ติเมอร์ผู้เป็นลุงเป็นผู้ช่วย แต่การทดลองครั้งนี้ไม่ประสบความสำเร็จ มอร์ติเมอร์ถูกแทนด้วยฟิลลิป เดอ คอร์ติเนย์ (Philip de Courtenay) ในปีต่อมา
โรเจอร์ มอร์ติเมอร์เป็นผู้ที่อยู่ในความรับผิดชอบของสถาบันพระมหากษัตริย์โดยมีทอมัส ฮอลแลนด์ เอิร์ลแห่งเค้นท์ที่ 2 (Thomas Holland, 2nd Earl of Kent) ลูกพี่ลูกน้องของพระเจ้าริชาร์ดที่ 2 เป็นผู้ดูแล นอกจากนั้นเอิร์ลแห่งเค้นท์ซื้อสิทธิในการเลือกเจ้าสาวให้โรเจอร์ มอร์ติเมอร์ด้วย และในปี ค.ศ. 1387 หรือต้นปี ค.ศ. 1388 ก็จับมอร์ติเมอร์แต่งงานกับเอเลเนอร์ ฮอลแลนด์ผู้เป็นลูกสาว
ความสำคัญของมอร์ติเมอร์อยู่ที่เชื้อสายที่มาจากพระเจ้าเอ็ดเวิร์ดที่ 3 ซึ่งยิ่งเพิ่มความสำคัญมากยิ่งขึ้นเมื่อพระเจ้าริชาร์ดทรงประกาศอย่างเป็นทางการว่ามอร์ติเมอร์เป็นรัชทายาทโดยพฤตินัยในปี ค.ศ. 1385
เพลงชาติเกย์
เพลงชาติเกย์ () คือเพลงที่ได้รับความนิยมอย่างกว้างขวาง ในบรรดากลุ่มสังคมที่มีความหลากหลายทางเพศ โดยมากมักหมายถึงเกย์ผู้ชาย เนื้อเพลงมักจะมีความหมายเกี่ยวกับความหวังในการต่อต้านการไม่มีคู่ ความทะนงตน ความเป็นหนึ่งเดียวกัน หรือความท้าทาย
ถึงแม้ว่าทุก ๆ เพลงจะมีความแตกต่างกัน แต่เกณฑ์ที่ถือว่าเป็นเพลงชาติเกย์ มักมีโครงสร้างของเป็นรูปแบบ โดยในหนังสือ "Queer" ได้ระบุธีมในความมีความหมายร่วมกันของเพลงดังต่อไปนี้
เพื่อน-แพง
เพื่อน-แพง เป็นภาพยนตร์ไทยที่ออกฉายในปี พ.ศ. 2526 เขียนบทภาพยนตร์และกำกับการแสดงโดย เชิด ทรงศรี โดยดัดแปลงจากเรื่องสั้น "เพื่อนแพง" ของยาขอบ ที่ตีพิมพ์ในวารสารของเทพศิรินทร์ ฉบับชื่นชุมนุม เมื่อ พ.ศ. 2476
เพื่อน-แพง เป็นโศกนาฏกรรมเกี่ยวกับรักสามเส้า ระหว่าง เจ้าลอ (สรพงศ์ ชาตรี) กับลูกสาวสองคนของพ่อเฒ่าพิศ คือ เพื่อน (คนึงนิจ ฤกษะสาร) กับ แพง (ชณุตพร วิศิษฎโสภณ) ที่จบลงด้วยความตายของแพง พร้อมกับลูกในท้องที่เกิดจากเจ้าลอ และการฆ่าตัวตายของเจ้าลอ เพื่อเป็นการยืนยันในคำสาบานที่มีต่อเพื่อน และด้วยความเสียใจที่เป็นเหตุที่ทำให้แพงต้องตาย
เพื่อน-แพง ออกฉายครั้งแรกเมื่อวันที่ 24 กันยายน พ.ศ. 2526 โดยใช้คำโฆษณาว่า "ระหว่างความรักกับคำสาบาน อย่างไหนจะมีอำนาจสูงส่งกว่ากัน"
ได้เข้ารอบชิงรางวัลภาพยนตร์ยอดเยี่ยม รางวัลพระราชทานพระสุรัสวดีและได้รับรางวัลภาพยนตร์ยอดเยี่ยม รางวัลสุพรรณหงส์ทองคำ ประจำปี พ.ศ. 2526 โดยชณุตพร วิศิษฏโสภณ ที่รับบทแพง ได้รางวัลตุ๊กตาเงิน จากการประกวดในปีนั้น และคนึงนิจ ฤกษะสาร ที่รับบทเพื่อน ได้รับรางวัลนักแสดงประกอบยอดเยี่ยม รางวัลสุพรรณหงส์ทองคำ
ส่วนเชิด ทรงศรี ได้รับการเสนอเข้าชิงรางวัลผู้กำกับยอดเยี่ยม ทั้งรางวัลพระราชทานพระสุรัสวดีและรางวัลสุพรรณหงส์ แต่ไม่ได้รับรางวัล
ในปี พ.ศ. 2558 ถูกนำมาสร้างเป็นละครโทรทัศน์ ทางสถานีโทรทัศน์สีกองทัพบกช่อง 7 ผลิตโดย บริษัท พอดีคำ เอ็นเทอร์เทนเมนท์ จำกัด นำแสดงโดย ศุกลวัฒน์ คณารศ รับบท ลอ, จีรนันท์ มะโนแจ่ม รับบท เพื่อน, ฝนทิพย์ วัชรตระกูล รับบท แพง
ชิซูกะ อิโต
ชิซูกะ อิโต () เป็นนักพากย์และนักร้องหญิงชาวญี่ปุ่น เกิดเมื่อวันที่ 5 ธันวาคม พ.ศ. 2523 ที่โตเกียว สังกัดค่ายเคนโปรดัคชัน
ตัวหนา คือบทที่เป็นตัวเอก หรือตัวเด่นของเรื่อง
ต้นหน
ต้นหน คือ เจ้าหน้าที่ชี้ทิศทางเดินเรือทะเลหรือเดินอากาศยาน มีหน้าที่เบื้องต้นในการอยู่ประจำเรือทะเลหรืออากาศยานเพื่อหาตำแหน่งของยานพาหนะตลอดเวลา กับทั้งวางแผนการเดินทาง และให้คำแนะนำแก่ผู้บังคับการเรือหรือผู้บังคับการอากาศยาน เกี่ยวกับเวลาถึงที่หมายโดยประมาณระหว่างการเดินทางและให้หลีกเลี่ยงการใช้เส้นทางอันตราย นอกจากนี้ ต้นหนยังมีหน้าที่ี่ดูแลรักษาแผนที่สมุทร วารสารการเดินเรือ อุปกรณ์การเดินเรือ รวมตลอดถึงอุปกรณ์อื่นทางอุตุนิยมวิทยาและอุปกรณ์สื่อสารทั้งปวง
สำหรับในกองทัพอากาศในปัจจุบัน ต้นหนมักจะได้รับหน้าที่ระบบอาวุธและบังคับร่วมขึ้นอยู่กับชนิด, แบบและรุ่นของเครื่องบิน
สำหรับกองทัพเรือไทย ต้นหนเรือคือนายทหารสังกัดพรรคนาวิน ส่วนยศนั้นขึ้นอยู่กับขนาดของเรือที่ประจำการ
คำ "ต้นหน" ยังเป็นคำโบราณมีความหมายว่า คนนำทาง
ต้นกล
ต้นกล คือพลประจำเรือที่มีวุฒิบัตรรับรองให้รับผิดชอบงานวิศวกรรมบนเรือ ทั้งใช้งานและการบำรุงรักษาเครื่องยนต์ ตลอดจนอุปกรณ์ที่เกี่ยวข้องกับงานวิศวกรรมทั้งเรือ
นอกจากนี้ ต้นเรือยังมีหน้าที่ในการพิจารณาน้ำมันเชื้อเพลิงและน้ำมันหล่อลื่น ตลอดจนวัสดุสิ้นเปลืองอื่น ๆ ที่จำเป็นต้องใช้ในการเดินทาง ดูแลวัสดุคงคลังสำหรับอุปกรณ์ที่จำเป็นต้องเก็บสำรอง ดูแลการเปลี่ยนถ่ายน้ำมันเชื้อเพลิงและน้ำมันหล่อลื่น เตรียมพร้อมห้องเครื่องยนต์สำหรับการตรวจสอบ ดูแลการบำรุงรักษาส่วนสำคัญระหว่างการเดินเรือ และรับผิดชอบห้องเครื่องยนต์ในสถานการณ์ฉุกเฉิน
ต้นกลของกองทัพเรือไทยคือนายทหารพรรคกลิน
แอ๊บแมน
แอ๊บแมน () เป็นคำที่อธิบายหมายถึงคนที่ไม่แสดงให้เห็นภาพลักษณ์ที่แท้จริงหรือกิริยาท่าทางของเกย์ทั่ว ๆ ไป ถึงแม้ว่าจะมีการใช้คำนี้ในภาษาอังกฤษ มักจะใช้กับเกย์และผู้ชายไบเซ็กชวล แต่ก็มีการอธิบายถึงเลสเบี้ยนที่ดูเป็นผู้หญิงทั่วไป และเพราะคำนี้มีความหมายในเชิงลบกับชาวเกย์ จึงมักมีข้อพิพาทเกี่ยวกับเรื่องนี้อยู่เสมอ ส่วนภาษาไทย คำว่า "แอ๊บแมน" มีความหมายถึงเกย์ที่แสดงตัวเองเป็นชายแท้ โดยมีความหมายเดียวกับคำว่า "เก๊กชง" หรือ "เก๊กแมน"
ผู้สร้างภาพยนตร์ สเปนเซอร์ ไวนดส์ อธิบายความหมายของคำนี้ในภาพยนตร์ของเขาเรื่อง "Straight Acting" ภาพยนตร์สารคดีเกี่ยวกับการที่ไวนดส์ปลอมเป็นหญิงจากมิชชันนารีชาวมอร์มอนที่ปกปิด ไปสู่การเปิดเผยเป็นเกย์ ร่วมกับสังคมย่อยของชาวเกย์ซึ่งเล่นกีฬาที่ใช้ร่างกายเป็นหลัก
ในปี 2006 จากบทสัมภาษณ์ในนิตยสารพีเพิล อดีตสมาชิกวงเอ็นซิงก์ แลนซ์ เบสส์ พูดถึงตัวเองกับเพื่อน ๆ ว่า เขา "แอ๊บแมน" และ "ผมเรียกพวกเขาว่า SAG -straight-acting gays (แมนแอ็กต์เกย์) พวกเราก็แค่เป็นผู้ชายธรรมดา ที่ชอบดูอเมริกันฟุตบอลและดื่มเบียร์" หลังจากที่เขาได้รับเสียงวิจารณ์หนาหูจากสังคมกลุ่มบุคคลที่มีความหลากหลายทางเพศ เบสส์ก็ออกมาเปิดเผยว่าเขาไม่รู้เกี่ยวกับความหมายด้านลบของคำนี้มาก่อน
ในภาพยนตร์ไทย มีการใช้คำว่า "แอ๊บแมน" ในภาพยนตร์เรื่อง "สตรีเหล็ก"
เสือก
เสือก เป็นคำกริยาและคำวิเศษณ์ หมายความว่า ชอบเข้าไปยุ่งในเรื่องของคนอื่นหรือเรื่องที่มิใช่หน้าที่ของตน อยากรู้อยากเห็น โดยที่อีกฝ่ายไม่ต้องการให้มายุ่งหรือเกี่ยวข้อง ในภาษาไทยมีไวพจน์อยู่หลายคำ เช่น "จุ้น, จุ้นจ้าน, เจ๋อ, ละลาบละล้วง, สอดรู้, สอดรู้สอดเห็น, สะเหล่อ, สะเออะ, สาระแน, สู่รู้, เสนอหน้า, เสือกกระบาล, เสือกกะโหลก, แส่" ฯลฯ ซึ่งทุกคำมีความหมายในทางลบ และมักใช้เป็นคำด่า
อาการเสือกเป็นอารมณ์ที่ก่อให้เกิดพฤติกรรมอยากรู้ อยากเห็น อยากค้นหา อยากสืบเสาะ ซึ่งอาการเช่นนี้มิได้มีแต่เฉพาะในมนุษย์เท่านั้น แต่สัตว์อีกหลายสายพันธุ์ก็ดุจกัน หากผู้มีอาการได้สนองความรู้เช่นนี้โดยมีพฤติกรรมต่าง ๆ จนติดเป็นสันดาน 
อย่างไรก็ดี อาการเสือกเป็นพฤติกรรมอันไม่เป็นที่พึงประสงค์ ผู้เสือกอาจประสบอันตรายได้ ดังคำว่า "แส่หาเรื่อง" และการเสือกก็มักตามมาด้วยการนินทาไม่ว่าข้อเท็จจริงจะเป็นอย่างไร แต่หากพฤติกรรมนั้นกระทำให้ผู้อื่นต้องเสียหาย อาจเป็นความผิดอาญาฐานหมิ่นประมาทและอาจถูกฟ้องเอาค่าเสียหายทางแพ่งได้และเป็นคำหยาบคายที่ไม่สุภาพ
สะเออะ
สะเออะ เป็นอาหารอีสานชนิดหนึ่ง มีลักษณะคล้ายหมก แต่เพิ่มไข่ลงในส่วนผสม ส่วนผสมของน้ำพริกแกงไม่โขลกแต่ซอยละเอียดแทน ใส่ถ้วยแล้วนำไปนึ่ง ในจังหวัดนครราชสีมา อาหารที่เรียกว่าสะเออะเป็นอาหารที่ปรุงสุกโดยนำอาหารใส่ถ้วย แล้วนำไปต้มหรือตุ๋นจนสุก เช่น สะเออะปลาร้า สะเออะไข่
ปลากระเบนอเมซอนหางยาว
ปลากระเบนอเมซอนหางยาว (; ) เป็นปลากระเบนน้ำจืดในวงศ์ปลากระเบนหางสั้น (Potamotrygonidae) เป็นปลากระเบนในวงศ์นี้ชนิดเดียวที่มีหางเรียวยาว มีเงี่ยงแหลมคมที่โคนหาง 2 ชิ้น
มีลำตัวสีเทา มีจุดกลมสีขาวกระจายไปทั่วตัวจนถึงโคนหาง มักหากินร่วมกันเป็นฝูง ตัวเมียมีขนาดใหญ่กว่าตัวผู้ มีขนาดยาวเต็มที่ 58 เซนติเมตร พบเพียงแม่น้ำและลำคลองในตอนเหนือของประเทศบราซิลเท่านั้น กินสัตว์มีกระดอง สัตว์น้ำหน้าดินขนาดเล็ก และปลาซัคเกอร์ขนาดเล็กเป็นอาหาร จัดเป็นปลาที่ใกล้สูญพันธุ์ชนิดหนึ่ง เนื่องจากถิ่นที่อยู่อาศัยในธรรมชาติถูกคุกคาม
เป็นปลาที่เพิ่งถูกค้นพบและอนุกรมวิธานเมื่อปี ค.ศ. 1987 โดยนักมีนวิทยาชาวบราซิล จัดเป็นปลาที่หาได้ยากและไม่พบเลี้ยงหรือขายเป็นปลาตู้เหมือนเช่นปลากระเบนชนิดอื่นในวงศ์เดียวกัน
พินิจนคร
พินิจนคร เป็นรายการสารประโยชน์ประเภทสารคดี ผลิตโดย บริษัท SANFAH television ออกอากาศทาง สถานีโทรทัศน์ไทยพีบีเอส ทุกวันพุธเวลา 20.25 น. - 21.10 น.(เริ่มวันที่ 13 กรกฎาคม พ.ศ. 2554 เป็นต้นไป ) (เคยออกอากาศทุกวันจันทร์เวลา 20.20 - 21.10 น.) มี นิธิ สมุทรโคจร เป็นพิธีกร และออกอากาศซ้ำในวันเสาร์เวลา 11.05 น. - 12.00 น. (ตั้งแต่เดือนกุมภาพันธ์เป็นต้นไป - พฤษภาคม) ส่วนที่ออกอากาศตั้งแต่เดือนตุลาคมออกอากาศซ้ำในวันอาทิตย์เวลา 11.05 น. - 12.00 น.
รายการพินิจนคร มีเนื้อหาเกี่ยวกับสถานที่ต่าง ๆ ในประเทศไทยและมาพินิจพิเคราะห์ให้เห็นว่าสถานที่เหล่านั้นมีความสำคัญกับคนไทยอย่างไร โดยเฉพาะอย่างยิ่งในแง่ของประวัติศาสตร์และศิลปวัฒนธรรม ซึ่งควรค่าแก่การอนุรักษ์เอาไว้ โดยเริ่มออกอากาศตั้งแต่วันที่ 2 กุมภาพันธ์ พ.ศ. 2552 จนถึง 27 เมษายน พ.ศ. 2552 และจะกลับมาออกอากาศอีกครั้งตั้งแต่วันที่ 12 ตุลาคม พ.ศ. 2552 เป็นต้นไปทุกคืนวันจันทร์เวลา 21.10 - 22.00 น.และย้ายวันออกอากาศเป็นวันอังคาร เวลาเดิม ตั้งแต่วันที่ 19 มกราคม พ.ศ. 2553 - 28 ธันวาคม พ.ศ. 2553
ภาพยนตร์อิสระ
ภาพยนตร์อิสระ หรือ ภาพยนตร์นอกกระแส () หรือที่เรียกกันติดปากว่า หนังอินดี้ คือภาพยนตร์ประเภทหนึ่งที่มีรูปแบบการนำเสนอแตกต่างไปจากกรอบของภาพยนตร์ทั่วไป อาจจะเป็นที่เนื้อเรื่องหรือการดำเนินเรื่อง รวมทั้งอาจจะเป็นภาพยนตร์ที่มีทุนสร้างน้อยเมื่อเทียบกับภาพยนตร์ทั่วไป
โดยปกติ ภาพยนตร์ในแนวนอกกระแสนี้จะไม่ได้ฉายในโรงภาพยนตร์ตามปกติ ด้วยเหตุในเรื่องของธุรกิจ เป็นเพราะไม่ได้เป็นที่สนใจของบุคคลทั่วไปเช่นภาพยนตร์ทั่วไป
แต่ในปัจจุบัน มีภาพยนตร์แนวอิสระหลายเรื่อง ทั้งภาพยนตร์ไทยและภาพยนตร์ต่างประเทศนิยมใช้นักแสดงที่มีชื่อเสียงมาแสดงนำ เพื่อดึงดูดความน่าดูให้มากขึ้นด้วย
สำหรับในประเทศไทยมีโรงภาพยนตร์ที่รองรับการฉายภาพยนตร์แนวนี้โดยเฉพาะคือ โรงภาพยนตร์เฮาส์ อาร์ซีเอ ลิโด้
ลิอิ๋น
ลิอิ๋น ( , ? — ค.ศ. 231) ตัวละครที่มีตัวตนจริงในประวัติศาสตร์จากวรรณกรรมเรื่องสามก๊กโดยลิอิ๋นเคยเป็นขุนศึกของเล่าเจี้ยงมาก่อนและได้มาสวามิภักดิ์กับเล่าปี่ก่อนที่เล่าปี่จะเข้ายึดครองเอ๊กจิ๋วหลังจากที่เล่าปี่ได้เข้ายึดครองเอ๊กจิ๋วแล้วลิอิ๋นก็ได้ออกทำศึกหลายครั้งจนกระทั่งถึงแก่กรรมเมื่อ ค.ศ. 231
แฮหัวหลิม
แฮหัวหลิม เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นขุนพลแห่งวุยก๊กเป็นบุตรชายคนที่ 2 ของแฮหัวตุ้นและเป็นพระสหายที่สนิทที่สุดของพระเจ้าโจผี
จอห์น เนวิลล์ มาร์ควิสที่ 1 แห่งมอนทากิว
จอห์น เนวิลล์ มาร์ควิสแห่งมองตากิวที่ 1 () (ราว ค.ศ. 1431 - 14 เมษายน ค.ศ. 1471) จอห์น เนวิลล์ มาร์ควิสแห่งมองตากิวที่ 1เป็นขุนนางชาวอังกฤษผู้เป็นนักการทหารฝ่ายยอร์คในสงครามดอกกุหลาบ มาร์ควิสแห่งมองตากิวมีชื่อเสียงในการเป็นผู้กำจัดผู้ต่อต้านฝ่ายแลงคาสเตอร์ทางเหนือของอังกฤษในต้นรัชสมัยของพระเจ้าเอ็ดเวิร์ดที่ 4
มาร์ควิสแห่งมองตากิวเป็นบุตรของริชาร์ด เนวิลล์ เอิร์ลแห่งซอลสบรีที่ 5 และแอลิซ เนวิลล์ เคานเทสแห่งซอลสบรีที่ 5 และเป็นน้องของริชาร์ด เนวิลล์ เอิร์ลแห่งวอริคที่ 16 หรือ “วอริคผู้สร้างกษัตริย์”
อควาไทมซ์
อควา ไทมซ์ () วงป็อป/ร็อกจากประเทศญี่ปุ่น สังกัดโซนี่ มิวสิก เอ็นเตอร์เทนเม้นต์ ประเทศญี่ปุ่น
วงได้ตั้งขึ้นเมื่อปี ค.ศ. 2000 โดยนักร้องนำและมือเบสได้รู้จักกันทางอินเทอร์เน็ต และได้เข้าเรียนที่มหาวิทยาลัยเดียวกัน หลังจากนั้นในปี ค.ศ. 2003 ได้ตั้งชื่อวงว่า "Aqua Times" ซึ่งมีชื่อเรียกเหมือนในชื่อปัจจุบันของวง และต่อมาในปี ค.ศ. 2005 ได้เปลี่ยนชื่อเป็น "Aqua Timez" โดยมินิอัลบั้มแรก "โซระ อิปไป นิ คานาเดรุ อิโนริ" () ก็สามารถเปิดตัวในอันดับที่ 1 ออริกอนชาร์ตได้เป็นครั้งแรกในต้นปี ค.ศ. 2006
เมื่อวันที่ 5 เมษายน ค.ศ. 2006 ได้ออกมินิอัลบั้มที่สอง "นานะอิโระ โนะ ราคุงาคิ" () ต่อมาได้ออกเดบิวซิงเกิล "เก็ทสึอิ โนะ อาซา นิ" ซึ่งเป็นเพลงประกอบภาพยนตร์การ์ตูนเรื่อง "อภินิหารเจ้าหนูตะลุยแดนเวทย์" และได้ประกาศวางจำหน่ายซิงเกิลที่ 2 "เซ็นโนะโยรุโอะโคเอเตะ" ซึ่งเป็นเพลงประกอบภาพยนตร์การ์ตูนเรื่อง "BLEACH MEMORIES OF NOBODY" ที่มาจากการ์ตูนเรื่อง "เทพมรณะ" และเปิดตัวที่อันดับ 5 ของออริกอนชาร์ต โดยมียอดขายรวมมากกว่า 100,000 แผ่น และยอดดาวน์โหลดมากกว่า 750,000 ครั้ง
หลังจากนั้นได้วางจำหน่ายอัลบั้มแรก "คาเซะ โอะ อาสึเมเตะ" สามารถเปิดตัวในอันดับที่ 3 ออริกอนชาร์ต และมียอดขายมากกว่า 200,000 แผ่น ซิงเกิลที่ 3 "ชิโอริ" เป็นเพลงประกอบโฆษณาเครื่องดื่มของมิทสึยะ ไซเดอร์ เปิดตัวในอันดับที่ 5 ออริกอนชาร์ต
เมื่อวันที่ 1 สิงหาคม ค.ศ. 2007 ได้วางจำหน่ายซิงเกิล "ALONES" ซึ่งเป็นเพลงประกอบภาพยนตร์การ์ตูนเรื่อง "เทพมรณะ" ทางโทรทัศน์ โดยเปิดตัวที่อันดับที่ 3 ออริกอนชาร์ต
หลังจากนั้นไม่นานได้วางจำหน่ายซิงเกิลที่ 5 "ชิอิซานะ เทโนะฮิระ" โดยเปิดตัวในอันดับ 5 ออริกอนชาร์ต และอัลบั้มชุดที่ 2 "ดาเระคา โนะ ชิโจอุเอะ" () ได้วางจำหน่ายเมื่อวันที่ 21 พฤศจิกายน ค.ศ. 2007
จากนั้นครึ่งปีต่อมาได้วางจำหน่ายซิงเกิลที่ 6 "นิจิ" ซึ่งเป็นเพลงปรกอบละครเรื่อง "ลูกสาวเจ้าพ่อขอเป็นครู ภาค 3" ทางช่องนิปปอนทีวี วันที่ 1 ตุลาคม ค.ศ. 2008 ได้วางจำหน่ายซิงเกิลที่ 7 "นัตสึ โนะ คาเคระ"
ปี ค.ศ. 2009 ได้วางจำหน่ายซิงเกิล "Velonica" ซึ่งเป็นเพลงประกอบภาพยนตร์การ์ตูนเรื่อง "เทพมรณะ" ทางโทรทัศน์ ซึ่งเป็นซิงเกิลแรกของวงที่สามารถเปิดตัวอันดับ 1 ออริกอนชาร์ตประจำวันได้เป็นครั้งแรก แต่เปิดตัวที่อันดับที่ 2 ออริกอนชาร์ตประจำสัปดาห์
วันที่ 4 มีนาคม ค.ศ. 2009 ได้วางจำหน่ายซิงเกิลที่ 9 "STAY GOLD" ซึ่งเป็นเพลงประกอบโฆษณาโยโยกิ เซมินัล และเป็นซิงเกิลจำกัดจำนวนขาย เปิดตัวในอันดับที่ 11 ออริกอนชาร์ตในสัปดาห์แรก และในสัปดาห์ต่อมาได้วางจำหน่ายอัลบั้มเต็มชุดที่ 3 "อุไต ซาริชิ ฮานะ" () เปิดตัวในอันดับที่ 4 ของออริกอนชาร์ต
เพลี้ยกระโดดสีน้ำตาล
เพลี้ยกระโดดสีน้ำตาล (อังกฤษ:Brown planthopper;ชื่อวิทยาศาสตร์: Nilaparvata lugens (Stal) ) เป็นแมลงศัตรูพืช ชนิดปากดูด โดยมักทำลาย ข้าว โดยดูดน้ำเลี้ยงข้าวจนทำให้ข้าวแห้งตาย และเป็นพาหะนำเชื้อไวรัสโรคใบหงิก
ลักษณะเป็นแมลงขนาดเล็ก 2-3 มิลลิเมตรสีน้ำตาล มีรูปร่าง 2 ลักษณะ คือ ชนิดปีกยาว (macropterous form) และชนิดปีกสั้น (bracrypterous form)
พระเยซูในสวนเกทเสมนี
พระเยซูในสวนเกทเสมนี หรือ พระเยซูบนภูเขามะกอกเทศ () เป็นเหตุการณ์หนึ่งในชีวิตของพระเยซูที่เกิดขึ้นระหว่างพระกระยาหารมื้อสุดท้ายและเมื่อทรงถูกจับ
เหตุการนี้มีบันทึกในพระวรสารทั้งสี่เล่มที่กล่าวว่าทันทีหลังจากที่เสวยกระยาหารมื้อสุดท้ายแล้วพระเยซูก็เสด็จไปสวดมนต์ในสวนเกทเสมนี โดยมีนักบุญปีเตอร์, นักบุญจอห์น และนักบุญเจมส์ตามไปด้วย ผู้ที่ทรงขอให้รอและให้สวดมนต์ไปพลาง จากนั้นก็ทรงเดินหน้าไปเล็กน้อยจากอัครสาวกทั้งสาม เมื่อทรงมีความรู้สึกเศร้าและปวดร้าวพระทัยและทรงอธิษฐานว่า “โอ ข้าแต่พระบิดาของข้าพระองค์ ถ้าถ้วยนี้เลื่อนพ้นไปจากข้าพระองค์ไม่ได้ และข้าพระองค์จำต้องดื่มแล้ว ก็ให้เป็นไปตามน้ำพระทัยของพระองค์” ทรงอธิษฐานสามครั้ง และทรงกลับไปดูอัครสาวกทั้งสามระหว่างการอธิษฐานก็พบว่าทั้งสามคนนอนหลับ พระองค์จึงทรงเปรยว่า “จิตใจเต็มใจ แต่ร่างกายอ่อนแอ” เทวดาจึงลงมาช่วยเป็นกำลังใจให้พระองค์ เมื่อทรงเป็นทุกข์ก็ทรงอธิษฐานต่อจน “พระเสโทของพระองค์เป็นเหมือนโลหิตไหลหยดลงถึงดินเป็นเม็ด
“พระเยซูในสวนเกทเสมนี” เป็นฉากหนึ่งจากทุกขกิริยาของพระเยซูซึ่งเป็นส่วนหนึ่งของภาพชุดชีวิตของพระเยซู ที่เป็นหัวเรื่องของศิลปะคริสต์ศาสนาที่ศิลปินนิยมสร้างหรือเขียนกัน
สุลต่านเซลิมที่ 2
สุลต่านเซลิมที่ 2 (ค.ศ. 1524 - 1574) เป็นสุลต่านระหว่างปี ค.ศ. 1566 - 1574 โดยเป็นพระราชโอรสในสุลต่านสุลัยมานมหาราช ที่ประสูติแต่พระนางร็อกเซลานาเมื่อพระราชบิดาสวรรคตในปี ค.ศ. 1566 พระองค์จึงขึ้นครองราชย์สืบต่อมา
ลำแพน
ลำแพน () วงศ์ SONNERATIACEAE เป็นไม้ยืนต้นขนาดเล็ก-กลาง สูง 4- 12 เมตร กิ่งเป็นรูปสี่เหลี่ยม เปราะ รากหายใจรูปคล้ายหมุด ยาว 15- 30 ซม. เหนือผิวดิน ใบ เป็นใบเดี่ยว เรียงตรงข้าม แผ่นใบรูปไข่กว้าง ถึงรูปเกือบกลม ขนาด 3-8 ชนิดหนึ่ง 4-9 ซม. ปลายใบกลม กว้าง ฐานใบกลมสีเขียว เข้ม ก้านใบยาว 0.3-1.5 ซม. ลำต้นที่มีอายุมาก ใบมักจะบิดเบี้ยวไม่สมมาตร ดอก ออกดอกเดี่ยว ๆ หรือเป็นช่อกระจุก ช่อละ 3 ดอก ก้านดอกย่อยยาว 1-2 ซม. บางครั้งไม่มีก้านดอกย่อย เมื่อเป็นตาดอกวงกลีบเลี้ยง รูปไข่กว้าง ยาว 2-3 ซม. หลอดกลีบเลี้ยงรูปถ้วย สีสันเด่นชัด กลีบเลี้ยงมักมี 6 กลีบ รูปสามเหลี่ยมแกมรูปไข่ ยาวกว่าหลอดเล็กน้อย ด้านบนนุ่มคล้ายกำมะหยี่ สีเหลืองอมเขียว และสีชมพูเรื่อ ๆ ที่โคนกลีบด้านใน กลีบดอกไม่ปรากฏ ผล เป็นผลมีเนื้อและมีเมล็ด ผลกลม ด้านแนวนอนยาวกว่าแนวตั้ง ขนาด 3-4.5 x 2.5-3.5 ซม. กลีบเลี้ยงงอหุ้ม ติดผล ขึ้นในพื้นที่ที่มีความเค็มไม่มากนัก และดินค่อนข้างเหนียว น้ำท่วมถึงเป็นครั้งคราว
ผลมีรสออกเปรี้ยว มีเมล็ดมาก ออกดอกและผลตลอดทั้งปี รับประทานได้ ผลสามารถนำมาทำขนมลำแพนกวนได้ โดยนำผลลำแพนที่ไม่แก่จัด เปลือกยังเป็นสีเขียวเข้ม เนื้อแข็งไปปั่นให้แหลก นำไปกวนกับมะพร้าวขูด ใส่หัวกะทินิดหน่อย กวนจนเป็นสีน้ำตาลอ่อนจึงใส่น้ำตาล ขนมจะคล้ายพุทรากวนแต่สีอ่อนกว่า เนื้อเนียนกว่า เป็นขนมพื้นบ้านของอำเภอบ้านแหลม จังหวัดเพชรบุรี
มอนสเตอร์ ปะทะ เอเลี่ยน
มอนสเตอร์ ปะทะ เอเลี่ยน (อังกฤษ Monsters VS. Aliens) เป็นภาพยนตร์แอนิเมชันสัญชาติอเมริกัน สร้างโดยดรีมเวอร์คส์ เอส เค จี ออกฉายวันที่ 9 เมษายน พ.ศ. 2552 ใน ประเทศไทย ซึ่งจะเป็นภาพยนตร์แอนนิเมชั่น 3 มิติเรื่องแรกของดรีมเวิร์ค แอนนิเมชั่น (เฉพาะที่กรุงศรีไอแมกซ์ ชั้น 5 พารากอน ซินิเพล็กซ์)
บิลบอร์ดฮอต 100
"บิลบอร์ดฮอต" 100 () เป็นชาร์ตอันดับซิงเกิลในวงการดนตรี ในสหรัฐที่วัดความนิยม ออกเป็นรายสัปดาห์โดยนิตยสาร"บิลบอร์ด" โดยในการจัดอันดับวัดจากยอดการเปิดออกอากาศและยอดขาย โดยยอดขายประจำสัปดาห์นับยอดจากวันศุกร์ถึงวันพฤหัสบดี ขณะที่ยอดการออกอากาศนับจากวันจันทร์ถึงวันอาทิตย์ โดยชาร์ตอย่างเป็นทางการจะออกสู่สาธารณะทุกวันอังคาร ซึ่งหัวตารางของชาร์ตจะเป็นชาร์ตประจำสุดสัปดาห์ของวันเสาร์ถัดไป
ตัวอย่างเช่น
อันดับ 1 เพลงแรกของชาร์ต"บิลบอร์ด"ฮอต 100 คือเพลง "พัวร์ลิตเทิลฟูล" ของริกกี เนลสัน เมื่อ 11 สิงหาคม ค.ศ. 1958 นับจนถึงฉบับลงวันที่ 29 กันยายน ค.ศ. 2018 ชาร์ต"บิลบอร์ด"ฮอต 100 มีเพลงที่ขึ้นอันดับ 1 แล้วทั้งหมด 1,078 เพลง โดยเพลงล่าสุดที่ขึ้นอันดับ 1 ในชาร์ตนี้ได้แก่เพลง "เกิลส์ไลก์ยู" โดย มารูนไฟฟ์ ร้องร่วมกับคาร์ดี บี
ชาร์ตฮอต 100 นั้นมีมาเกือบ ก่อนหน้านั้นในช่วงทศวรรษ 1940 และ 1950 ซิงเกิลเพลงนิยมได้จัดอันดับจาก 3 ชาร์ตหลักคือ"บิลบอร์ด"ก็มีชาร์ตซิงเกิลยอดนิยม ที่รวมความสำคัญดังกล่าว (ยอดขาย, ยอดการออกอากาศ และบนจู๊กบอกซ์) โดยยึดจากคะแนนในระบบโดยให้กับยอดขายมากกว่ายอดออกอากาศทางวิทยุ และเมื่อสุดสัปดาห์ของ สัปดาห์ 12 พฤศจิกายน ค.ศ. 1955 "บิลบอร์ด"ได้ตีพิมพ์ชาร์ตแรกเป็นครั้งแรก ในชื่อ The Top 100 ซึ่งก็ยังคงตีพิมพ์ 3 ชาร์ตที่เป็นคะแนนยอดขาย การออกอากาศและจู๊กบอกซ์เช่นกันควบคู่กับ Top 100 chart
เมื่อวันที่ 17 มิถุนายน ค.ศ. 1957 "บิลบอร์ด"ยกเลิกชาร์ตที่เล่นมากที่สุดบนจู๊กบอกซ์ ที่ความนิยมในจู๊กบอกซ์ลดลงและสถานีวิทยุได้รวมเพลงร็อกเพิ่มขึ้นในเพลย์ลิสต์ โดยในสุดสัปดาห์ของสัปดาห์ 28 กรกฎาคม ค.ศ. 1958 เป็นฉบับสุดท้ายที่พิมพ์ชาร์ตเพลงที่เล่นที่สุดโดยดีเจและ Top 100 charts โดยทั้งสองชาร์ตมีเพลง "Patricia" ของเปเรซ ปราโด ขึ้นอันดับ 1
"บิลบอร์ด"ตีพิมพ์ชาร์ตในวันที่ 4 สิงหาคม ค.ศ. 1958 โดยได้รวมชาร์ตซิงเกิลทุกแนวเพลงเป็นครั้งแรกในชื่อ ฮอต 100 และถึงแม้จะมีความคล้ายคลึงกับ ท็อป 100 แต่ก็ถือว่าชาร์ตฮอต 100 เป็นการเริ่มต้นชาร์ตใหม่เป็นครั้งที่ 1 ซึ่งชาร์ตฮอต 100 ก็ได้กลายเป็นมาตรฐานให้กับวงการเพลงอย่างรวดเร็ว ในเวลาต่อมา"บิลบอร์ด"ได้ยุติชาร์ตยอดขายในร้านค้าเมื่อ 13 ตุลาคม ค.ศ. 1958
"บิลบอร์ด"ฮอต 100 ในปัจจุบันก็ยังคงเป็นมาตรฐานที่วัดระดับเพลงนิยมในสหรัฐ โดยชาร์ตฮอต 100 ได้นับคะแนนจากเพลงที่ออกอากาศและคะแนนจากยอดขาย (ทั้งในร้านค้าและยอดดิจิตอล)
เบลซาร์
เบลซาร์ () เป็นวัตถุทางดาราศาสตร์ชนิดหนึ่ง เป็นแหล่งกำเนิดพลังงานที่มีความผันแปรสูงและมีขนาดเล็กมาก คล้ายคลึงกับหลุมดำมวลยวดยิ่งที่อยู่ในใจกลางดาราจักร เบลซาร์นับเป็นหนึ่งในบรรดาปรากฏการณ์แปลกประหลาดที่เกิดขึ้นในเอกภพ และเป็นหัวข้อศึกษาสำคัญทางด้านดาราศาสตร์ดาราจักรนอกระบบ
เบลซาร์ถือเป็นสมาชิกในกลุ่มขนาดใหญ่ของดาราจักรกัมมันต์ หรือที่เรียกกันว่านิวเคลียสดาราจักรกัมมันต์ (AGN) แต่เบลซาร์ไม่ได้เหมือนกันทั้งหมด มันยังสามารถแบ่งออกได้เป็น 2 ชนิดคือ เควซาร์ผันแปรสูง (highly variable quasars) บางครั้งเรียกว่าเควซาร์แบบ Optically Violent Variable (OVV) (ถือเป็นประเภทย่อยแบบหนึ่งของเควซาร์) อีกชนิดหนึ่งคือวัตถุ BL Lacertae (บางครั้งเรียกโดยย่อว่า BL Lacs) ยังมีอีกชนิดหนึ่งที่พบได้ค่อนข้างยาก เรียกว่าเป็นเบลซาร์ประเภทก้ำกึ่ง คือมีคุณสมบัติผสมปนเปกันทั้งเควซาร์แบบ OVV และ BL Lacs คำว่า "เบลซาร์" ตั้งโดยนักดาราศาสตร์ชื่อ Ed Spiegel ในปี พ.ศ. 2521 โดยนำชื่อของวัตถุทั้งสองชนิดมารวมกัน
การประหารทารกผู้วิมล (ศิลปะ)
การสังหารทารกบริสุทธิ์ (ภาษาอังกฤษ: Massacre of the Innocents ) เป็นฉากหนึ่งของภาพชุดชีวิตของพระแม่มารีที่เป็นการสังหารหมู่ของทารกในเมืองบ้านเบ็ธเลเฮม ตามพระราชโองการของ พระเจ้าแฮรอดมหาราช พระเจ้าแผ่นดินแห่งแคว้นยูเดีย (Iudaea Province) ของจักรวรรดิโรมัน ที่บรรยายในพระวรสารนักบุญแม็ทธิว (แม็ทธิว 2:16-18) ผู้ประพันธ์เชื่อกันว่าเป็นนักบุญแม็ทธิวอีแวนเจลลิส บันทึกว่าพระเจ้าแฮรอดมีพระบรมราชโองการให้ฆ่าเด็กผู้ชายในหมู่บ้านเบ็ธเลเฮมเพื่อป้องกันการยึดครองราชบัลลังก์โดยเด็กที่เกิดใหม่ ตามคำพยากรณ์ของแมไจที่ว่าเมื่อโตขึ้นจะได้เป็น “กษัตริย์ของชาวยิว” (King of the Jews)
หัวเรื่อง “การประหารทารกผู้บริสุทธิ์” เป็นหัวเรื่องหนึ่งของศิลปะคริสต์ศาสนาที่ศิลปินนิยมสร้างหรือเขียนกัน
คลับเซเวน
คลับเซเวน เป็นรายการโทรทัศน์ประเภทวาไรตี้ทอล์กโชว์ ซึ่งนำเสนอสาระและความบันเทิง ดำเนินรายการโดย ไตรภพ ลิมปพัทธ์ ออกอากาศทุกวันอังคาร 22.30-00.30 น. เริ่มออกอากาศเป็นครั้งแรก เมื่อวันอังคารที่ 1 กรกฎาคม พ.ศ. 2551 ทางสถานีโทรทัศน์สีกองทัพบกช่อง 7
รายการสิ้นสุดการออกอากาศ เมื่อวันอังคารที่ 31 มีนาคม พ.ศ. 2552 โดยได้นำรายการชิงร้อยชิงล้าน จากที่ออกอากาศในวันพุธ มาออกอากาศในเวลาเดิมของรายการฯ เนื่องจากไม่สามารถทำเรตติงให้เท่ากับรายการตีสิบ ทางไทยทีวีสีช่อง 3 ซึ่งเป็นคู่แข่งในวันและเวลาเดียวกัน จึงทำให้นายไตรภพรู้สึกไม่พอใจ จนกระทั่งขอถอนตัวออกจากผังรายการ
แบ่งการออกอากาศเป็น 3 ช่วง ได้แก่
ทารกผู้วิมล
คำสำคัญ "ทารกผู้วิมล" () สามารถหมายถึง
รางวัลออสการ์ สาขาบทภาพยนตร์ดัดแปลงยอดเยี่ยม
รางวัลออสการ์ สาขาบทภาพยนตร์ดัดแปลงยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับผู้เขียนบทภาพยนตร์ ซึ่งบทภาพยนตร์ที่จะถือว่าเป็นบทภาพยนตร์ดัดแปลงนั้นต้องแต่งขึ้นจากเค้าเรื่องที่มีอยู่แล้ว เช่น นวนิยาย บทละคร เรื่องสั้น หรือแม้แต่ภาพยนตร์เรื่องอื่น (รางวัลออสการ์ สาขาบทภาพยนตร์ดั้งเดิมยอดเยี่ยมเป็นสาขารางวัลที่ใกล้เคียงกัน)
หมวกกะปิเยาะ
หมวกกะปิเยาะ (หรือสะกด กะปิเยาะห์) เดิมเป็นสัญลักษณ์แห่งวัฒนธรรมในการสวมใส่หมวกของชาวอาหรับ ซึ่งในประเทศแถบมลายูรวมถึงจังหวัดปัตตานี ยะลา และนราธิวาสของประเทศไทยจะนิยมสวมใส่หมวกที่เรียกกันว่า "ซอเกาะ" มากกว่า 
หมวกกะปิเยาะเป็นหมวกที่ชาวชาวไทยมุสลิมสวมใส่ประกอบศาสนกิจ (การประกอบพิธีละหมาด) และสวมใส่ประจำวัน เกิดจากการนำผ้าหลายๆชนิดมาตัดเย็บซ้อนกัน 3 ชั้น เย็บด้วยผ้าหลายชนิดทับซ้อนกัน และจะมีลวดลายต่าง ๆ บนหมวก ฝีมือการผลิตประณีต มีลวดลายปักและฉลุหลายแบบ
รูปทรงของหมวกกะปิเยาะก็มีด้วยกันหลากหลาย อาทิ ทรงดาดา ทรงจาบา ทรงเมกกะ ทรงสูง ทรงลายรุ้ง ทรงซอเกาะดำ ทรงมัสยิด และทรงตริดจอแดน แต่ละทรงจะมีความงดงามแตกต่างกันไป ทรงที่ขายดีราคาย่อมเยาเป็นที่นิยมคือ "ทรงซูดาน"
ขึ้นอยู่กับการออกแบบ
มี 3 ขนาด คือ
ส่วนประกอบของกะปิเยาะ ประกอบไปด้วย 2 ส่วนคือส่วนฐานและส่วนหัว
ในอดีตการผลิตหมวกกะปิเยาะเป็นการผลิตงานในครัวเรือน มีจุดเริ่มต้นในปีพ.ศ. 2517 ได้มีการเริ่มผลิตกะปิเยาะเป็นครั้งแรก ในตำบลกะมิยอ อำเภอเมือง จังหวัดปัตตานี โดยกลุ่มผู้ที่เดินทางไปประกอบพิธีฮัจญ์ ที่ประเทศซาอุดิอาระเบีย ได้ไปรับจ้างเย็บกะปิเยาะอยู่ที่นั่นประมาณจนมีความชำนาญ จึงริเริ่มนำจักรเย็บผ้า ที่เรียกว่าจักร PAFF กลับมาเย็บกะปิเยาะที่จังหวัดปัตตานี ช่วงแรกกลุ่มลูกค้าคือชาวมุสลิมที่ไปประกอบพิธีฮัจญ์ ณ ประเทศซาอุดิอาระเบีย
ต่อมาในปีพ.ศ. 2537 การผลิตหมวกกะปิเยาะได้กลายเป็นการผลิตที่แพร่หลาย จนเกิดการรวมตัวเป็นกลุ่มผู้ผลิตรายย่อย ขึ้นหลายกลุ่ม แต่ละกลุ่มมีผู้ประกอบการลงทุนในการจัดหาเครื่องตัดผ้า เครื่องฉลุลาย และวัสดุ เช่น ผ้า และด้ายในการเย็บกะปิเยาะ
ความอยากรู้อยากเห็น
ความอยากรู้อยากเห็น เป็นอารมณ์อย่างหนึ่งของมนุษย์และสัตว์หลายชนิด ซึ่งส่งผลให้เกิดพฤติกรรมที่อยากรู้อยากเห็นตามธรรมชาติ เช่น การสำรวจ การสืบเสาะ และการเรียนรู้ คำนี้สามารถใช้แทนพฤติกรรมที่เกิดจากอารมณ์ดังกล่าวก็ได้ อารมณ์ที่อยากรู้อยากเห็นทำให้เกิดแรงผลักดันที่จะเรียนรู้สิ่งใหม่ๆ จนถือได้ว่าความอยากรู้อยากเห็นเป็นแรงจูงใจของวิทยาศาสตร์และแขนงวิชาอื่นๆ ในการศึกษาของมนุษย์
ถึงแม้ความอยากรู้อยากเห็นจะเป็นความสามารถที่มีมาตั้งแต่เกิดของสิ่งมีชีวิตหลายชนิด แต่ก็ไม่สามารถจัดว่าเป็นสัญชาตญาณเพราะว่าขาดคุณสมบัติของแบบอย่างการกระทำที่ตายตัว (fixed action pattern) ความอยากรู้อยากเห็นควรจะเป็นหนึ่งในอารมณ์พื้นฐาน เพราะความอยากรู้อยากเห็นสามารถแสดงออกได้โดยยืดหยุ่นหลายวิธี ในขณะที่สัญชาตญาณจะแสดงออกไปในทางเดียวเหมือนกันหมด ความอยากรู้อยากเห็นเป็นสิ่งปกติทั่วไปของมนุษย์ในทุกช่วงอายุตั้งแต่วัยทารกไปจนถึงวัยชรา และสามารถสังเกตได้ง่ายจากสัตว์ชนิดอื่นด้วย อาทิ ลิง แมว ปลา สัตว์เลื้อยคลาน แมลง ฯลฯ โดยรูปลักษณ์ของการสำรวจจะถูกใช้ร่วมกันระหว่างสิ่งมีชีวิตชนิดนั้น เช่นสัตว์บนพื้นดินจะมีรูปลักษณ์ที่เหมือนกัน คือขนาดที่จำกัดและความต้องการที่จะออกหาแหล่งอาหาร เป็นต้น
ความอยากรู้อยากเห็นอันแรงกล้าเป็นแรงจูงใจสำคัญของนักวิทยาศาสตร์หลายท่าน เป็นอารมณ์ที่ทำให้ความต้องการของมนุษยชาติกลายเป็นความชำนาญในความรู้ของสาขาวิชาหนึ่งๆ โดยพัฒนาจากความสงสัยและการยกย่องชมเชย ถึงแม้บางทีมนุษย์จะถูกพิจารณาว่ามีความอยากรู้อยากเห็นมาก แต่บางทีก็ดูเหมือนว่าเป็นสิ่งที่ไม่แตกต่างเมื่อเปรียบเทียบกับสัตว์ชนิดอื่น สิ่งที่เกิดในความอยากรู้อยากเห็นของมนุษย์คือ ความสนใจหรือความอยากรู้อยากเห็นในตนเอง บวกกับความสามารถในการคิดวิเคราะห์แบบนามธรรม นำไปสู่การเลียนแบบ ความเพ้อฝัน และจินตนาการ และในที่สุดก็นำไปสู่วิธีของมนุษย์โดยเฉพาะนั่นคือ "เหตุผล" ซึ่งเป็นสิ่งนามธรรมและมีความตระหนักในตนเองหรือความสำนึก หลายคนมีความรู้สึกอยากรู้อยากเห็นในเรื่องต่างๆ และก็ได้มีเหตุผลมากมายมาอธิบายรองรับ ไม่เว้นแม้แต่เรื่องของโลกหลังความตาย
ความอยากรู้อยากเห็นที่ผิดปกติ เป็นตัวอย่างหนึ่งของความอยากรู้อยากเห็นที่เสพติดหรือเลิกไม่ได้ ซึ่งเกี่ยวข้องกับความตาย ความรุนแรง หรือเหตุการณ์อื่นที่อาจทำร้ายร่างกายหรือจิตใจ อารมณ์เช่นนั้นคือการระบายความกดดันไปบนความอยากรู้อยากเห็นที่มีตามธรรมชาติ อย่างไรก็ตาม ในเรื่องอื่นที่อ่อนโยนกว่า สิ่งนี้อาจเข้าใจได้ว่าเป็นพฤติกรรมรูปแบบหนึ่งของการเยียวยาหรือการลบล้างให้หมดไป ดังเช่นการอธิบายในบทกวีของอริสโตเติลว่า "เราสนุกกับการพิจารณาภาพที่พิถีพิถันที่สุดของสิ่งต่างๆ ที่ซึ่งการมองเห็นนั้นสร้างความเจ็บปวดให้เรา"
Goal Club เกมล้มโต๊ะ
Goal Club เกมล้มโต๊ะ เป็นภาพยนตร์ไทยแนวแอ็คชั่น-ดราม่า ที่ออกฉายใน พ.ศ. 2544 กำกับโดยกิตติกร เลียวศิริกุล เนื้อเรื่องเกี่ยวกับชีวิตของกลุ่มวัยรุ่นที่เพิ่งเรียนจบ แล้วเข้าไปพัวพันกับการพนันบอลโดยเป็นเด็กเดินโพย แต่เมื่อเงินที่ได้จากการเดินโพยไม่พอที่ใช้ทำตามฝันได้ จึงร่วมกันโกงโต๊ะพนันบอล จนในท้ายที่สุดก็ต้องหาทางล้มโต๊ะ เพราะถูกเสี่ยเจ้าของโต๊ะจับได้ นำความสนุกและความคึกคะนองไปสู่ความลุ่มหลงมัวเมาและความหายนะกับพวกเขานี้ในที่สุด
"Goal Club เกมล้มโต๊ะ"ออกฉายครั้งแรกในวันที่ 27 เมษายน พ.ศ. 2544 ผลิตโดยบีอีซี-เทโร เอ็นเตอร์เทนเม้นท์ และฟิล์มบางกอก และจัดจำหน่ายโดยฟิลม์บางกอก
ง้วน, เน, เปเล่, แบงก์ และอ็อตโต้เป็นกลุ่มเพื่อนนักเรียน ม.ปลาย ที่เป็นนักกีฬาฟุตบอลของโรงเรียน และยังชื่นชอบการดูบอลอย่างเป็นชีวิตจิตใจ เมื่อพวกเขาจบออกมา บางคนก็เรียนต่อ บางคนก็ไม่เรียนและบางคนก็เรียนไปด้วย ทำงานไปด้วย แต่เมื่อการถ่ายทอดฟุตบอลแมทช์สำคัญๆ ทางโทรทัศน์เมื่อไร พวกเขาก็กลับมารวมตัวกันเพื่อดูบอลด้วยกันเสมอ โดยพวกเขาตั้งชื่อกลุ่มดูบอลของตัวเองว่า "โกลคลับ"
อ๊อตโต้ทำงานเป็นคนเดินเอกสารให้กับคนที่มาต่อทะเบียนรถยนต์ที่กองทะเบียนรถยนต์ ซึ่งอ๊อตโต้พบว่าเป็นงานที่น่าเบื่อและได้เงินน้อย แต่ก็จำต้องทำเพราะมีวุฒิการศึกษาแค่ ม.6 ทำให้เจ แฟนสาวของอ๊อตโต้ไปคบกับหนุ่มที่แม่เป็นคนแนะนำให้รู้จัก ซึ่งเป็นคนที่มีฐานะและรสนิยมดีกว่าอ๊อตโต้ จนกระทั่งวันหนึ่งอ๊อตโต้ได้พบกับสอง คนเดินโพยบอล หรือคนรับส่งของระหว่างคนแทงบอลกับโต๊ะบอลที่มี"เฮีย"เป็นเจ้ามือ สองได้ชักชวนอ๊อตโต้ให้มาเป็นคนเดินโพยบอล คอยหาลูกค้ารับแทงบอลส่งโต๊ะเฮีย เพราะเห็นว่าอ๊อตโต้มีความรู้เกี่ยวกับฟุตบอล และน่าจะให้คำแนะนำกับลูกค้าที่มาแทงบอลได้
เมื่ออ๊อตโต้รับงานเป็นคนเดินโพยให้กับเฮีย จากรายรับน้อยๆ ที่ได้เป็นค่าจ้างจากการเดินเอกสาร ก็กลายเป็นรายได้นับหมื่นที่ได้จากค่าแบ่งเปอร์เซ็นต์จากเงินที่ลูกค้าแทงพนัน อ๊อตโต้ชวนเพื่อนในกลุ่มมาเดินโพยบอลร่วมกัน โดยหาลูกค้าที่แต่ละคนรู้จัก สร้างรายได้ให้กับพวกเขาทุกคนอย่างเป็นกอบเป็นกำ แต่ละคนก็นำเงินที่ได้ไปทำตามฝันที่แต่ละคนมี แต่เมื่อเงินยังไม่พอที่จะไปทำฝันให้สำเร็จได้ พวกเขาจึงตัดสินใจที่จะโกงโต๊ะบอล ด้วยการตั้งตัวเป็นโต๊ะเอง เมื่อหาลูกค้ามาได้ก็ไม่ส่งเงินให้กับโต๊ะใหญ่ จนได้เงินมาเป็นจำนวนมาก จากที่ทุกคนคิดกันไว้ว่าจะทำแค่ครั้งเดียว แต่เมื่อเห็นผลอย่างนี้แล้ว ความคิดของกลุ่มก็เริ่มจะแตกต่าง บางคนเห็นว่าเงินที่ได้จากการโกงนั้นได้มาง่าย จึงควรที่จะทำต่อไปเรื่อยๆ ในขณะที่อ๊อตโต้เห็นว่าการทำแบบนี้อันตรายและเสี่ยงเกินไป อ๊อตโต้กับแบงค์จังตัดสินใจเลิก ในขณะเน ง้วน และเปเล่ยังทำต่อไป จนในที่สุดแล้วโกลคลับก็แตก
เมื่อเฮียรู้ว่ามีการโกงโต๊ะเกิดขึ้น จึงส่งสองไปทวงเงินคืนกับอ๊อตโต้ แต่ในเมื่ออ๊อตโต้เลิกเดินโพยไปแล้ว จึงพบกับเน ง้วนและเปเล่แทน แต่เมื่อทั้งสามกำลังจะเข้าตาจน อ๊อตโต้และแบงค์ก็กลับมาช่วยและรุมอัดสองจนหมดสภาพไป จากนั้นพวกเขาจึงแก้แค้นเฮียด้วยการโทรไปบอกเบาะแสให้กับตำรวจ ทำให้เฮียถูกจับและโต๊ะของเฮียถูกปิดลง หารู้ไม่ว่าเฮียนั้นมีเส้นสายทางด้านกฎหมาย และสามารถประกันตัวออกมาได้อย่างง่ายดาย เฮียและพวกจึงเข้าไปหาโกลคลับแล้วขู่ที่จะฆ่าทุกคนถ้ายังไม่ยอมคืนเงิน แต่ในเมื่อพวกเขาได้ใช้เงินไปหมดแล้ว จึงไม่มีทางที่จะคืนเงินเฮียได้ เปเล่ถูกเฮียยิงแต่ก่อนที่ทุกคนจะทำอะไรได้ ตำรวจก็บุกเข้ามาล้อมที่เกิดเหตุ แล้วการยิงต่อสู้กันระหว่างพวกเฮียและตำรวจก็เริ่มขึ้น เฮียและลูกน้องอีกหลายคนถูกตำรวจยิงเสียชีวิต ในขณะที่กลุ่มวัยรุ่นที่เหลือวิ่งหนีอย่างไม่คิดชีวิต แสดงให้เห็นในจุดจบของเรื่องว่า ท้ายที่สุดไม่มีใครได้ดีเมื่อเข้าไปยุ่งเกี่ยวกับการพนัน
ลิซา เจอร์ราด
ลิซา เจอร์ราด นักร้อง นักดนตรี และนักแต่งเพลงชาวออสเตรเลีย มีชื่อเสียงจากวงดนตรีดูโอ ชื่อ Dead Can Dance เล่นดนตรีในแนวโกธิก, นิวเอจ, แอมเบียนต์ ระยะหลังหันมาผลิตผลงานดนตรีประกอบภาพยนตร์ โดยอัลบั้มที่มีชื่อเสียงคือ เพลงประกอบภาพยนตร์ Gladiator (นักรบผู้กล้าผ่าแผ่นดินทรราช) เป็นผลงานร่วมกับฮานส์ ซิมเมอร์ นักแต่งเพลงชาวเยอรมัน ได้รับรางวัลลูกโลกทองคำ และเข้าชิงรางวัลออสการ์
แทคีออน
แทคีออน ( ) คืออนุภาคที่เคลื่อนที่เร็วกว่าแสง ซึ่งปัจจุบันยังไม่มีการค้นพบอย่างเป็นทางการ ผู้เสนอแนวคิดแทคีออนคือ โอ.เอ็ม. บิลานิอุก (O.M. Bilanuik) และ อี.ซี.จี. ซูดาร์ซาน (E.C.G. Sudarshan) นักวิทยาศาสตร์ชาวรัสเซีย และต่อมาปี พ.ศ. 2510 เจอรัลด์ ฟีนเบิร์ก (Gerald Feinberg) นักวิทยาศาสตร์ชาวสหรัฐอเมริกา เป็นผู้ตั้งชื่อ "แทคีออน" โดยใชศัพท์ภาษากรีก Tachys ที่แปลว่าเร็ว Tachyon จึงแปลว่า "อนุภาคเร็ว"
ในสัมพัทธภาพพิเศษอนุภาคที่เร็วกว่าแสงจะมีอวกาศ-เสมือน (space-like) ที่มีสี่โมเมนตัม (four-momentum),
ในทฤษฎีความไม่แปรเปลี่ยนของลอเรนทซ์ (Lorentz invariant theory), สูตรเดียวกับที่นำไปใช้กับอนุภาคที่ช้ากว่าแสงปกติ (บางครั้งเรียกว่า "แบรดดิออน" (bradyons) ในการอภิปรายที่เกี่ยวข้องกับแทคีออน) นอกจากนี้ยังจะต้องนำไปใช้กับแทคีออนโดยเฉพาะอย่างยิ่งความสัมพันธ์พลังงาน-โมเมนตัม (energy–momentum relation) ก็คือ:
(โดยที่ P คือ โมเมนตัมเชิงสัมพัทธ์ของ แบรดดริออน และ m คือ มวลนิ่งของมัน) ยังควรจะนำมาประยุกต์ใช้พร้อมกับสูตรสำหรับพลังงานโดยรวมทั้งหมดของอนุภาค:
สมการนี้แสดงให้เห็นว่าพลังงานทั้งหมดของอนุภาค (แบรดดิออน หรือ แทคีออน) จะประกอบไปด้วยการสนับสนุนจากมวลนิ่งของ ( "มวล-พลังงานนิ่ง") (rest mass–energy) และผลจากการเคลื่อนที่, และพลังงานจลน์ของมัน
อาจหาญ ทรงงามทรัพย์
อาจหาญ ทรงงามทรัพย์ หัวหน้าผู้ฝึกสอน สโมสรฟุตบอลจังหวัดนครราชสีมา ได้รับฉายาจากสื่อมวลชนว่า โค้ชขงเบ้ง ด้วยฝีไม้ลายมือที่ขึ้นชื่อในวงการลูกหนังไทย และมีผลงานกับสโมสรและทีมชาติไทยมามากมาย
ด้วยบุคคลิกที่ขรึม แต่นุ่มนวล พูดน้อยไปบ้างจนมีคำพูดว่ากว่าจะเอื้อนเอ่ยอะไรออกมากลัวดอกพิกุลจะร่วงก็ไม่ปาน
เกิด 2 มิ.ย. 2493 อายุ 62 ปี
ภูมิลำเนา อ.ประจันตคาม จ.ปราจีนบุรี 
การศึกษา การศึกษาบัณฑิต (พลศึกษา) ปี พ.ศ. 2516, การศึกษามหาบัณฑิต (พลศึกษา) ปี พ.ศ. 2518, ปริญญาวิทยาศาสตรดุษฎีบัณฑิตกิตติมศักดิ์ สาขาวิทยาศาสตร์การกีฬา ปี พ.ศ. 2553
รับราชการ ปี พ.ศ. 2518 – 2547 ม.ศรีนครินทรวิโรฒ
คินนิกุบันซึเกะ
คินนิกุบันซึเกะ () หรือ มัสเซิลแรงกิง (Muscle Ranking) เป็นรายการโทรทัศน์ประเภทกีฬาของสถานีโทรทัศน์TBS ประเทศญี่ปุ่น ซึ่งได้รับความนิยมในประเทศญี่ปุ่นเป็นอย่างมาก โดยเนื้อหาของรายการจะเป็นการนำกีฬาที่มีอยู่แล้วมาปรับเปลี่ยนรูปแบบกติกาเพื่อท้าทายผู้เข้าแข่งขัน ซึ่งผู้ที่สามารถพิชิตเกมได้ก็จะได้รับรางวัลตามที่ทางทีมงานกำหนดให้ และในทุกปีจะมีการนำเอาการแข่งขันทุกรูปแบบมาแข่งรวมกัน เพื่อหาผู้ชนะเพียงคนเดียวเท่านั้นที่จะได้รับรางวัลในฐานะ "สปอร์ตแมนนัมเบอร์วัน"
ในส่วนของประเทศไทยเคยออกอากาศทางสถานีโทรทัศน์ไอทีวีในชื่อว่า "สุดยอดไฮสคูล" โดยผู้ที่นำออกอากาศคือบริษัท กันตนา จำกัดโดยออกอากาศในปี พ.ศ. 2547 - พ.ศ. 2548 อย่างไรก็ตามได้ถูกกลับมาฉายอีกครั้งทาง สถานีโทรทัศน์โมเดิร์นไนน์ โดยออกอากาศในรายการแชมป์เฉือนแชมป์ ออกอากาศครั้งแรกเมื่อวันที่ 1 กุมภาพันธ์ พ.ศ. 2554
แบ่งได้เป็นสองประเภท คือ
มีดังต่อไปนี้
ปังปอนด์ ตัวจิ๋ว หัวใจฮีโร่
ปังปอนด์ ตัวจิ๋ว หัวใจฮีโร่ เป็นการ์ตูนแอนิเมชัน 3 มิติของประเทศไทย ความยาว 26 ตอน ซึ่งสร้างจากตัวละคร "ปังปอนด์" ในผลงานการ์ตูนชุด "ไอ้ตัวเล็ก" ของภักดี แสนทวีสุข ผลิตโดยบริษัท วิธิตา แอนิเมชั่น จำกัด ออกอากาศทางสถานีวิทยุโทรทัศน์ไทยทีวีสีช่อง 3 เป็นประจำทุกวันเสาร์ เวลา 15.45 น. - 16.00 น. เริ่มออกอากาศตอนแรกเมื่อวันที่ 4 เมษายน พ.ศ. 2552 ออกอากาศตอนสุดท้ายเมื่อวันที่ 27 มิถุนายน พ.ศ. 2552
แนวคิดของแอนิเมชันชุดนี้คือการนำเสนอแนวคิดใหม่ของคำว่า “ฮีโร่” โดยมุ่งหมายที่จะให้คำนี้หมายถึงการใช้หัวใจ ในการแก้ปัญหาต่างๆ
สมเด็จพระราชินีนาถคริสตีนาแห่งสวีเดน
สมเด็จพระราชินีนาถคริสติน่าแห่งสวีเดน เป็นพระราชธิดาใน สมเด็จพระราชาธิบดีกุสตาฟ อดอล์ฟที่ 2 แห่งสวีเดน ประสูติในปี ค.ศ. 1626 ในพระราชวังสตอกโฮลม์ ประเทศสวีเดน พระนางมีบุคลิกลักษณะเหมือนผู้ชายมากกว่าผู้หญิง โปรดการทรงม้า การลุกนั่งแบบผู้ชายและฉลองพระองค์สั้นผู้รับใช้เบื้องพระยุคลบาทเรียกพระนางว่า เจ้าชายคริสติน่า
พระนางขึ้นครองราชย์ตอนพระชันษาครบ 6 ปี การศึกษาของพระองค์เท่ากับรัชทายาททั้งหลาย และการศึกษาอย่างมหาศาลทำให้พระนางเบื่อกับการเป็นกษัตริย์ จึงทำให้พระเจ้าชาลส์ที่ 10 กุสตาฟผู้เป็นญาติของพระองค์ขึ้นครองราชย์แทน เป็นเวลา 22 ปีที่น่าเบื่อของพระนาง พระนางทรงลงพระนามในสนธิสัญญาสงบศึกกับเยอรมันเป็นอย่างแรกสุด
หลังพระนางสละราชบัลลังก์ พระนางพร้อมด้วยบริวารใกล้ชิดเดินทางไปเข้าเฝ้าพระสันตปาปาและก็เปลี่ยนมานับถือโรมันคาทอลิกพระนางชอบทำตัวให้เป็นที่สนใจเมื่ออยู่ในโรม 
ชวนคนใหญ่คนโตในโรมทะเลาะ พระสันตปาปาทรงอยากให้พระนางออกไปจากโรมเสียที พระสันตปาปาจึงพระราชทานเงิน 10,000 เหรียญให้พระนางกลับสวีเดนเมื่อวันที่ 19 กรกฎาคม ค.ศ. 1656
และเสด็จแวะไปหา พระเจ้าหลุยส์ที่ 14 พระเจ้าหลุยส์ทรงต้อนรับอย่างสมพระเกียรติที่พระราชวังฟองแตนโบล พระนางสั่งสังหาร เคานต์ เมนาล เดซิ ที่มีตำแหน่งเจ้ากรมอัศวราชโดยเพราะท่านเคานต์เขียนจดหมายตำหนิพระนาง พระนางยังพยายามเป็นกษัตริย์เนเปิลส์ และโปแลนด์แต่ไม่สำเร็จ
พระนางไม่สามารถกลับสวีเดนได้แล้ว พระนางจึงกลับสู่โรมพระนางอดทำตัวเป็นที่สนใจไม่ได้แต่ไม่มีใครสนเลย พระนางเสด็จสวรรคตในปี ค.ศ. 1689 พระศพถูกเก็บไว้ในมหาวิหารเซนต์ปีเตอร์
สุพล เมนาคม
สุพล เมนาคม (13 ตุลาคม พ.ศ. 2502 — 21 มกราคม พ.ศ. 2561) เจ้าของนามปากกา "ต้อม" (หรือที่เรียกทั่วไปว่า ต้อม ขายหัวเราะ) เป็นนักเขียนการ์ตูนไทยสังกัดสำนักพิมพ์บรรลือสาส์นผู้มีลายเส้นและสีสันที่งดงามคนหนึ่งของเมืองไทย เขาเป็นผู้วาดปกนิตยสารมหาสนุก และเป็นเจ้าของตัวการ์ตูนที่มีชื่อเสียงอย่าง "ไก่ย่างวัลลภ" ซึ่งต่อมาได้มีการนำมาดัดแปลงเป็นการ์ตูนเรื่องสั้นชุด "วิลลี่ เดอะ ชิกเก้น"
สุพล เมนาคม เกิดเมื่อวันที่ 13 ตุลาคม พ.ศ. 2502 ที่กรุงเทพมหานคร สำเร็จการศึกษาระดับมัธยมศึกษาตอนปลายที่โรงเรียนสุวรรณารามวิทยาคม กรุงเทพมหานคร
ในวัยเด็ก สุพลมีอุปนิสัยชอบหัดเขียนรูปเล่นและชอบอ่านหนังสือการ์ตูนอย่าง "เบบี้" และ "หนูจ๋า" มาก โดยเฉพาะอย่างยิ่ง เขายังชอบตัวการ์ตูนของวอลท์ ดิสนีย์ อย่างเป็นชีวิตจิตใจด้วย ต่อมาเมื่อสุพลโตขึ้น เขาก็ได้ติดตามอ่านหนังสือการ์ตูนขายหัวเราะและมหาสนุกเป็นประจำ ทำให้เขาเกิดความใฝ่ฝันที่จะเป็นนักเขียนการ์ตูนให้ได้
ในปี พ.ศ. 2522 ขณะที่สุพลทำงานฝ่ายศิลป์ให้กับบริษัทโฆษณาแห่งหนึ่ง เขาได้ส่งผลงานมาเสนอสำนักพิมพ์บรรลือสาส์น 4 แผ่น โดยเป็นการ์ตูนแก๊กแบบ 2 ช่อง และได้รับการพิจารณา สุพลจึงเริ่มเขียนการ์ตูนให้แก่บรรลือสาส์นอย่างจริงจังนับแต่นั้นเป็นต้นมา
ผลงานของสุพลส่วนมากเป็นการ์ตูนแก๊กที่มีตัวการ์ตูนเด่นๆ เป็นตัวเดินเรื่อง เช่น ไก่ย่างวัลลภ แมวตุ้มเม้ง ลูกหมาเจ้านุ่น คุณหมอวิทวัส แก๊งจอมป่วน เป็นต้น ซึ่งผลงานเหล่านี้มีการตีพิมพ์ในนิตยสารขายหัวเราะ มหาสนุก หนูจ๋า เบบี้ นอกจากนี้ยังมีผลงานวาดภาพปกนิตยสารมหาสนุกอย่างสม่ำเสมอ
ตัวการ์ตูนของสุพลที่โดดเด่นและเป็นที่จดจำมากที่สุดของสุพล คือ ไก่ย่างวัลลภ นั้น ต่อมาทางบรรลือสาส์นได้มอบหมายให้วิรัตน์ ยืนยงพัฒนากิจเป็นผู้พัฒนาตัวละครใหม่เพื่อทำเป็นแอนิเมชันเรื่อง "วิลลี่ เดอะ ชิกเก้น" ("Willy the Chicken") โดยวิรัตน์ได้นำตัวละครวิลลี่ ซึ่งพัฒนามาจากไก่ย่างวัลลภ มาเขียนเป็นการ์ตูนเรื่องสั้นชื่อ "วิลลี่ เดอะชิกเก้น ฮีโร่พันธุ์กะต๊าก" ตีพิมพ์ในนิตยสารมหาสนุกเมื่อปี พ.ศ. 2551 อย่างไรก็ดี ยังไม่มีข่าวความคืบหน้าเกี่ยวกับแอนิเมชันชุดดังกล่าวออกมาในเวลานี้
สุพล เสียชีวิตเมื่อช่วงเช้าของวันที่ 21 มกราคม พ.ศ. 2561
ร็อคแมน X6
ร็อคแมน X6 () หรือ เมกาแมน X6 (Mega Man X6) เป็นวิดีโอเกมชุดที่ 6 ของซีรีส์ร็อคแมน X โดยวางจำหน่ายในวันที่ 23 พฤศจิกายน ค.ศ. 2001 ที่ประเทศญี่ปุ่นวางจำหน่ายในเครื่องเล่นเกมเพลย์สเตชัน
ในเวลาช่วงปี ค.ศ. 21XX 3 สัปดาห์หลังจากที่โคโลนี่ยูเรเซียตกลงสู่พื้นโลก, เอ็กซ์ได้ปราบซิกม่าลงได้และอิเรกูลาร์ฮันเตอร์ซีโร่ต้องสละชีวิตตนเองเพื่อปกป้องเอ็กซ์ ทำให้มนุษย์ต้องปรับเปลี่ยนวิถีชีวิตตนเองไปอย่างมาก ซิกม่าไวรัสที่อบอวนอยู่เต็มพื้นโลก ทำให้มนุษย์ต้องอาศัยอยู่ใต้ดิน เหล่าฮันเตอร์ที่รอดชีวิตอยู่ได้ร่วมมือกันฟื้นฟูโลก โดยมีเอ็กซ์ที่ได้รับ Z-เซเบอร์ มาจากซีโร่เป็นผู้นำ
ในเวลาต่อมา เกท เรพริลอยด์หนุ่มได้ทำการสำรวจซากโคโลนี่ที่ตกลงมา จนพบ DNA ของซีโร่เขาได้นำมันไปพัฒนาเป็นไวรัสชนิดใหม่ที่เรียกว่า ไนท์แมร์ไวรัส
ในร็อคแมน X6 ได้เพิ่มส่วนองค์ประกอบในเกมใหม่โดยเอ็กซ์สามารถใช้อาวุธ Z-เซเบอร์ และบอสในฉากต่างๆทั้ง 8 จะมีการช่วยตัวประกันในแต่ละฉากเพื่อเพิ่มความสามารถรวมไปถึงชุดเกราะที่เพิ่มเติมในภาคนี้อีก 2 ชุดเกราะคือเบลดอาร์เมอร์ และ ชาโดว์อาร์เมอร์
ชัยกร หาญไฟฟ้า
ชัยกร หาญไฟฟ้า เป็นนักเขียนที่ได้รับรางวัลจากหลายสถาบัน และมีผลงานเข้ารอบรางวัลนายอินทร์อะวอร์ดมาแล้วหลายรายการ
คนุท ฮัมซุน
คนุท ฮัมซุน (; 4 สิงหาคม ค.ศ. 1859 – 19 กุมภาพันธ์ ค.ศ. 1952) เป็นนักเขียนชาวนอร์เวย์ผู้ได้รับรางวัลโนเบลสาขาวรรณกรรมปี ค.ศ. 1920 ผลงานที่มีชื่อเสียงในเมืองไทยได้แก่เรื่อง คนโซ (HUNGER) ซึ่งแปลโดย แดนอรัญ แสงทอง
แม่น้ำสติกซ์
แม่น้ำสติกซ์ () เป็นแม่น้ำในเทพปกรณัมกรีกซึ่งเป็นแนวแบ่งเขตระหว่างพิภพกับโลกบาดาล (เขตแดนดังกล่าวมักเรียก เฮดีส อันเป็นพระนามของผู้ปกครอง) แม่น้ำสติกซ์ เฟลจิชัน (Phlegethon) แอคะรัน (Acheron) ลีธี (Lethe) และ โคซีตัส (Cocytus) ล้วนบรรจบกันที่ใจกลางโลกบาดาลตรงบึงใหญ่ ซึ่งบ้างเรียก สติกซ์ ตามเฮโรโดตัส แม่น้ำสติกซ์กำเนิดใกล้เฟนอช (Feneos)
เทวดาทั้งหลายต่างถูกผูกมัดด้วยแม้น้ำสติกซ์ และปฏิญาณสาบานต่อมัน สาเหตุเพราะระหว่างสงครามไททัน สติกซ์ เทวดาแห่งแม่น้ำสติกซ์ เข้ากับซูส หลังสงคราม ซูสประทานสัญญาว่าให้คำปฏิญาณทั้งหมดสาบานแก่พระนาง
เชื่อว่า แครอน คนแจว เป็นผู้พาดวงวิญญาณเพิ่งตายข้ามแม่น้ำนี้เข้าโลกบาดาล แม้ในแหล่งกรีกและโรมันต้นฉบับ ตลอดจนในดันเต แครอนแจวในแม่น้ำแอคะรอน
เนียรีอิด
เนียรีอิด () เป็นนางพรายน้ำมีทั้งหมด 50 องค์ บุตรแห่งเนียรีอูสและดอริส พวกเนียรีอิดมีลักษณะเป็นหญิงสาวผมลอนสีเงิน ผิวสีน้ำผึ้ง หนึ่งใน 50 นางนั้น มีองค์หนึ่งคือ นางแอมฟริไทที เป็นมเหสีแห่งเทพโพไซดอน แอมฟริไททีกับโพไซดอนมีบุตรด้วยกันคือ พวกไทรทันหรือพวกพรายฟองคลื่นผู้เป่าหอยสังข์ในทะเล
แต๋วเตะตีนระเบิด
แต๋วเตะตีนระเบิด () เป็นภาพยนตร์ไทยแนวตลก ออกฉายเมื่อวันที่ 2 เมษายน พ.ศ. 2552 กำกับและเขียนบทโดยพจน์ อานนท์ เป็นภาพยนตร์ที่พูดถึงโรงเรียนสตรีแห่งหนึ่งในกรุงเทพมหานคร ที่ต้องการตั้งทีมฟุตบอลชายขึ้นมา แต่โรงเรียนมีนักเรียนชายสมัครเข้ามาเพียงแค่ 16 คน และมีแต๋วอยู่ในทีมอีกถึง 7 คน สถานที่ถ่ายทำของภาพยนตร์เรื่องนี้ คือที่แก่งกระจาน ที่มีฉากล่องแก่ง ฉากโรงเรียนถ่ายทำที่โรงเรียนอัสสัมชัญ ธนบุรี รวมถึงโรงเรียนอื่น ใช้เวลาถ่ายทำ 5-6 เดือนโดยถ่ายทำช่วงเสาร์-อาทิตย์
อภินันท์ บุญเรืองพะเนา จากผู้จัดการออนไลน์วิจารณ์ไว้ว่า "นี่คงจะเป็น “สตรีเหล็ก” ที่เปลี่ยนไปเตะฟุตบอล แต่จริงๆ แต่ “สตรีเหล็ก” ของคุณยงยุทธ ทองกองทุน ไปได้ไกลกว่าแบบเทียบกันไม่ติดในแง่เนื้อหาสาระ แต่ “แต๋วเตะ...ตีนระเบิด” กลับเป็นเพียงหนังบันเทิงขายความตลกของตุ๊ดแต๋วเป็นงานหลัก"
ภาพยนตร์ทำรายได้ 20.35 ล้านบาท